text:
Coretan Ki Sunda Sawawa
Kacaritakeun aya saurang paninggaran keur moro bagong, di kebonna salah saurang patani. Bari nungguan boroannana, manehna kukurilingan neangan tempat anu merenah, tapi lain keur nyumput, tapi manehna teh hayang ngendog, da kabuktian sabada manggihan tempat anu merenah, jol gejlek manehna teh ngaluarkeun endogna. Ma'lum anu pangseng, eta endogna teh mani ampir sagede bal beliter.
Ari ngendogna teh kabeneran dina kebonana patani anu teu resep sama sakali lamun aya jelema anu ngadon ngendog dina kebonna.
Harita oge basa kapanggih aya paninggaran anu ngendog teh jol pudigdig we ambek, ngan basa rek nyarekan eta patani teh ngarengkog, sabab sieuneun ditembak ku paninggaran.
Kacaritakeun eta patani teh bari rada ngagidir nyampeurkeun ka paninggaran, pok manehna nanya : keur naon jang.. ??
Panginggaran ngajawab : eta bah nuju moro bagong..!!
Tiasa abah ninggalan bedil.. jigana mah alus tah..??
Paninggaran : Mangga bah bade ningalan mah..!!
Gep we eta bedil teh ku patani dicokot, tuluy diilik ilik.. na atuh ari geus kitu, eta bedil teh ditodongkeun ka paninggaran, bari ngomong : silaing anu ngendog teh..??
( bari muncereng )
Paninggaran kacida reuwaseunnana, pok manehna ngajawab : muhun bah..!! na kumaha kitu..??
( bari raga ngeleper da sieun di tembak )
Ceuk patani bari nodongkeun bedilna : hakan siah...!!!!...
Panggaran : ah.. nu leres bah.. piraku abdi kudu ngadahar endog sorangan... !!
( bari murungkut )
Patani : eh... hayang ditembak siah.. !!
( bari terus nodongkeun bedil )
Eta paninggaran mani burial buncelik sabab ambek nyedek tanaga midek, ari rek ditolak sieun dibedil, ari digugu, asa piraku kudu ngadahar endog sorangan, mangkanng sakitu nampuyakna..
Tapi da sieun cilaka, eta paninggaran tuluy we nyoelan endogna saeutik saeutik bari teu kuat hayang ongkek..
Ceuk patani : kudu loba loba siah ngadaharna...!!
( bari molot )
Tungtungna mah, bari teu kuat oge, eta endong sorangan teh teu burung we beak..
Ceuk paninggaran : tah bah.. kusabab abdi tos nyeepkeun endogna, cing eta bedil teh ayeuna mah ka abdikeun..
Teu panjang pikir eta patani teh song we mikeun bedilna ka paninggaran.
Sanggeus katarima, teu antaparah deui eta paninggaran teh nodongkeun bedilna ka patani bari nyarita : ngendog siah...!!!
Eta patani mani reuwas luar biasa, sabab teu nyangka bakal malik ka sorangan..
ceuk patani : ah sujang da abah mah teu hayang ngendog deuleun...!!
( bari rek ceurik.. )
Paninggaran : Paksakeun siah...!!
Atuh eleh deet eta patani teh ngendog sagejlek, da sidik keur teu hayang..
Paninggaran : hakan siah...bisi ku aing di tembak..
eta patani mani sujud kana suku paninggaran supaya teu tulus ngadahar endogna..
Paninggaran : gancang siah hakan... !! bisi ditembak ku aing..!!
Tungtungna mah eta patani ngarawu endogna, da ngan saeutik, maksudna mah rek disamualkeun..
Paninggaran : eutik eutik siah....
Atuh kapaksa we anu tadina rek disamualkeun teh jadi dieutik eutik da sieun..
Sanggeus beak, eta paninggaran ngomong ka patani : lunas bah...!!
( bari ngaleos )
Eta patani, sanggeus euweuh sasaha, tuluy we utah uger aya mingguna...
cag... hehe


c: text/html

text:
Hortikultura
Hortikultura (Aks. Sunda:ᮠᮧᮁᮒᮤᮊᮥᮜ᮪ᮒᮥᮛ) téh ilaharna disebut budidaya ngebon/taman, nyaéta bagian tina agrikultur anu ogé ngawengku agronomi jeung kahutanan.[1] Pepelakan hortikultura anu bisa didahar sakabéhna dipaké pikeun kadaharan manusa jeung sering dipaké dina kaayaan hirup kénéh nu antukna gampang ruksak.[1] Bébédaan antara pepelakan hortikultura jeung agronomis sacara tradisional kalawan umum nyaéta; pepelakan hortikultura anu dibudidayakeun kalawan inténsif jeung ngajamin asupna modal anu gedé, pagawé jeung téhnologi per satuan legana lahan, tapi dina pertanian modérn mah, pepelakan hortikultura téh bisa dipelak kalawan lega, ana pon; pepelakan agronomi mah kiwari réa dibudidayakeun kalawan inténsif.[1] Hortikultura dilarapkeun dina operasi pertanian anu gedé, di pausahaan-pausahaan pertanian leutik, jeung di kebon imah.[1]
Daptar eusi
Étimologi[édit | édit sumber]
Hortikultura nyaéta lafal basa Sunda pikeun kecap basa Inggris horticulture.[2] Ieu kecap téh mangrupa kecap rundayan tina basa Latén “hortus” anu hartina kebon atawa pakarangan jeung “cultura” anu hartina budidaya.[2] Tina éta katerangan hortikultura téh hartina ngabudidayakeun kebon.[2] Aya ogé anu ngahartikeun minangka seni ngabudidayakeun pepelakan kebon atawa cara budidaya anu dilakukeun di kebon.[3] Kalawan leuwih husus hortikultura téh disebut minangka seni melak tutuwuhan bungbuahan, sayur jeung tutuwuhan hias (Anon dina Notohadinegoro:2006) atawa élmu tatanén anu aya patalina jeung ngabudidayakeun kebon kaasup melak buah, sayur, kembang, jeung pepelakan hias.[3]
Hortikultura ngawengku divisi anu lega di antarana pepelakan kembang (Florikultura), buah (Pomologi), sayur (Olerikultura), tatacara miara pepelakan sangkan éndah (Hortikultura lansekap) jeung ngajaga kualitas pepelakan hortikultura sangkan teu gancang buruk (Fisiologi Pascapanen).[4]
Janick (1972) nétélakeun yén hotikultura téh hal-hal ngeunaan pepelakan jeung cara ngabudidayakeunana anu bisa méré ganjaran mangrupa kauntungan duit atawa kasenang pribadi anu cukup pikeun alesan ngaluarkeun biaya inténsif.[5] Hortikultura nyaéta budidaya tatanén au dicirikeun ku dipakéna pagawé jeung prasarana sarta sarana produksi kalawan inténsif.[3].Balukarna, pepelakan anu dibudidayakeun téh kudu anu bisa ngahasilkeun kauntungan gedé (alesan ékonomi) atawa nu ngahasilkeun kapuasan pribadi nu gedé (alesan hobi).[3].
Hortikultura nyaéta kombinasi tina seni jeung élmu dina mroduksi, pamasaran, pamangpaatan, jeung ngaropéa bungbuahan, sasayuran, kekembangan jeung pepelakan hias.[6] ieu téh mangrupa industri gedé sarta aya rupa-rupa pausahaan komersial anu nyadiakeun rupa-rupa produk jeung jasa dina ieu widang.[6] Hortikultura mangaruhan unggal jalma kalawan nyadiakeun sabagiéan gedé tina diet (kadaharan) sapopoé urang jeung sésana téh aya dina sumber kaéndahan jeung pangayaan di imah urang jeung masarakat, ogé aya dina kagiatan rékréasi urang (mangrupa lansekap taman jrrd).[6]
Dina widang arkéologi hortikultura dihartikeun minangka prosés nyadiakeun lahan taneuh pikeun melak binih, beubeutian atawa sték.[7] Hal ieu dilakukeun alatan pikeun ngadali tutuwuhan nu ngaganggu (gulma) jeung pikeun nyingkahkeun tina sato prédator, kaasup manusa.[7] Pepelakan dipanén, diprosés jeung biasana disimpen dina wadah husus atawa hiji wangunan.[7] Sababaraha pihak anu mroduksi, utamana pikeun jumlah nu loba, didahar salila usum melak, tapi hal anu pohara pentingna nyaéta boga sarana keur nyimpen kadaharan pikeun bekel jaganing géto, boh pikeun dagang, dahareun atawa upacara.[7]
Asal-usul[édit | édit sumber]
Hortikultura, saperti nu dipaluruh jeung diajarkeun di réa universitas kiwari, mungkin boga asal-usul ti semet jaman batu sabab aya bukti-bukti nu nunjukkeun dipakéna kembang dina pamakaman kira-kira 60.000 taun katukang.[4] Satuluyna, panalungtikan arkéologi nunjukkeun yén sabada jaman és, anu dipungkas kira-kira 11.000 SM, kahirupan manusa mimiti mapan.[4] Daripada ngadahar kabéh binih anu dikumpulkeun ku maranéhna, éta binih téh sawaréh disimpen jeun dipelak nu antukna maranéhna bisa ngabudidayakeun sumber kadaharan leuwih kakadali.[4] Ieu téh mangrupa awal doméstikisasi pepelakan prakték-prakték awal hrtikultura.[4] Ieu prakték-prakték téh mekar ti mangsa ka mangsa tuluy jadi hiji élmu pikeun diajarkeun di mangratus-ratus universitas di sakuliah dunya.[4]
Seni Hortikultura[édit | édit sumber]
Hortikultura dipatalikeun jeung sababaraha praktéḳ kalawan inténsif anu sacara koléktif ngawanun seni hortikultura.[1] Ieu hal téh kaausp ngahijikeun rupa-rupa téhnik pikeun nambahan jumlah struktur pepelakan husus kayaning beuti, corms, dipakéna lapisan atawa sték, tunas jeung okulasi, jeung budidaya anu ngalibetkeun kultur jaringan[1] .
Prakték-prakték séjénna nu patali jeung hortikultura téknik génétika pikeun ngaropéa pepelakan sangkan leuwih hadé, métode pamasaran, jeun ngolah kadaharan.[1] Hortikultura hias mah teu kaasup kana ieu hal, kaausp prakték-prakték tambahan nu patali jeung arsitéktur lansekap jung seni kekembangan.[1] Sawatara éta hortikultura téh mangrupa hiji seni kuno kalawan réa praktékna anu dicangking sacara émpiris, jaman kiwari mah seni hortikultura téh patali pisan jeung élmu pangaweruh, nu antukna élmu hortikultura modérn téh nyaéta salah sahiji bagian anu paling maju dina widang pertanian.[1] Ngan aya sababaraha urang patani hortikultura anu geus usaha ngurangan atawa nepika ngaleungitkeun katergantungan kana pupuk anorganik jeung péstisida ngaliwatan ngadumaniskeun prakték dumasar kana ékologi (ngokolakeun pepelakan kalawan terpadu)[1] .
Atikan Hortikultura[édit | édit sumber]
Atikan di Mancanagara[édit | édit sumber]
Hortikultura nyaéta bagian tinu kurikulum anu diaku dina widang pertanian di sakuliah dunya.[1] Di Amérika réa universitas anu boga departemén hortikultura anu ditujukeun pikeun pendidikan sarjana anu ngarah kana titel darajat BS.[1] Éta departemén téh lolobana méré pelatihan lanjutan anu ngarah kana titel derajat MS jeung Ph.D. Tapi ti mimiti taun 1990-an aya kila-kila rada condong pikeun departemén agronomi hortikultura jeung pikeun ngahijikeun ihwal pangaweruh pepelakan atawa departemén Plant Science.[1]
Atikan di Indonésia[édit | édit sumber]
Di Indonésia pangatikan formal hortikultura téh diajarkeun ti mimiti tingkat SMK.[8] Jumlah SMK pertanian anu ngokolakeun atikan hortikultura di Indonésia kacatet aya 210 siki.[8] Sakola-sakola menengah pertanian anu asalna aya di sahandapeun Departemén Pertanian jeung Departemén Kahutanan, kiwari asup kana sakola kejuruan anu diatur ku Departemén Pendidikan Nasional.[8] Pangatikan hortikultura ogé asup kana program studi Sekolah Pertanian Pembangunan (SPP) anu dikokolakeun ku Departemén Pertanian dina raraga ngahasilkeun tanaga téknis tingkat terampil, boh pikeun ngeusian pangabutuh pasar gawé boh pikeun digawé kalawan mandiri dina séktor pertanian. [9]
Pikeun di tingkat paguron luhur, pangatikan hortikultura di antarana asup kana materi pangajaran di Institut Pertanian (IPB) Bogor[10] jeung Universitas Winaya Mukti[11]. Pangatikan hortikultura nu di sadiakeun di paguron luhur IPB nyaéta pikeun program Sarjana jeung program Pasca Sarjana.[12]. Paguron luhur séjénna nu ngokolakeun pangatikan hortikultura di Indonésia nyaéta Universitas Brawijaya (UB)[13] jeung Universitas Mataram (UNRAM)[14]
Aturan pamaréntah nu jadi dasar pikeun dilaksanakeunana pangatikan pertanian (kaasup widang hortikultura) nyaéta:
- UU No. 20/2003 tentang Sistem Pendidikan Nasional;[15][16]
- UU No. 16/2006 tentang Sistem Penyuluhan Pertanian, Perikanan dan Kehutanan.[15][17]
Tingali Ogé[édit | édit sumber]
Tumbu Luar[édit | édit sumber]
- (id)Direktorat Jenderal Hortikultura - Departemen Pertanian
- (id)Departemen Agronomi dan Hortikultura IPB
- (id)Berita Hortikultura
- (en)Karnataka State Horticulture Department
- (en)University of Wisconsin Department of Horticulture
- (en)Department of Horticulture
- (en)Horticulture PAC
Sumber Réferénsi[édit | édit sumber]
- ↑ a b c d e f g h i j k l m (en)Horticulture (diakses 18 Séptember 2011)
- ↑ a b c (en)Anon. 1960. The American college dictionary. Random House: New York. Xxviii + 1444 h.
- ↑ a b c d (id)Tedjoyuwono Notohadinegoro. 2006. Faktor Tanah dalam Pengembangan Hortikultura. Yogyakarta. Universitas Gadjah Mada
- ↑ a b c d e f (en)What is Horticultures? (diakses 18 Séptember 2011)
- ↑ (en)Janick, J. 1972. Horticultural Sciences. W.H. Freeman and Company: San Fransisco. Xii +586 h
- ↑ a b c (en)Horticulture (diakses 18 Séptember 2011)
- ↑ a b c d (en)Horticulture (diakses 18 September 2011)
- ↑ a b c (id) Pendidikan Pertanian Direvitalisasi (diakses 7 Oktober 2011)
- ↑ Peraturan Kepala Badan Pengembangan Sumber Daya Manusia Pertanian Nomor : 53/Per/Sm.100/J/6/09 tentang Pedoman Penyelenggaraan Sekolah Menengah Kejuruan - Sekolah Pertanian Pembangunan (SMK-SPP) Bertaraf Internasional
- ↑ (id)Departemen Agronomi & Hortikultura IPB (diakses 20 September 2011)
- ↑ (id) Fakultas Pertanian Universitas Winaya Mukti (diakses 7 Oktober 2011)
- ↑ (id) Pendidikan (Departemen Agronomi dan Hortikultura IPB) (diakses tanggal 7 Oktober 2011)
- ↑ (id)Jurusan BP UB(diakses tanggal 7 Oktober 2011)
- ↑ (id)Faperta UNRAM(diakses tanggal 7 Oktober 2011)
- ↑ a b (id) Program Kerja SPP SPMA Geger Kalong tahun 2010 (diakses tanggal 7 Oktober 2011)
- ↑ (id)UU No. 20/2003 tentang Sistem Pendidikan Nasional (diakses tanggal 7 Oktober 2011)
- ↑ UU No. 16/2006 tentang Sistem Penyuluhan Pertanian, Perikanan dan Kehutanan (diakses tanggal 7 Oktober 2011)

robotstxt: allowed

filter: keep


text:
Randy Pangalila
Randy Pangalila (gumelar di Surabaya, 19 Oktober 1990; umur 25 taun) nyaéta saurang aktor, modél iklan, sarta panyanyi katurunan Manado, Walanda, Jawa.[1] [2] Randy ngabogaan saurang lanceuk anu ogé berprofesi minangka artis, nyaéta Inggrid Pangalila.[1] Mimiti taun 2008, Randy Pangalila diréndéngan indungna, Mama Agatha nuturkeun reality show Supermama Selebconcert usum Kahiji.[1] Nyaah, Randy sarta Mama Agatha teu junun ngahontal babak grand final sarta tersisih dina tanggal 12 Pébruari 2008.[1]
Ngaranna mimitian ngalejit saprak ulin dina sinetron CINTA FITRI (season 1).[1] Saméméhna Randy mitembeyan karirna minangka modél.[1] Sinetron anu kungsi dibintangina nyaéta ALYSSA, GUE BANGET, CINTA FITRI, CINTA KIRANA, dan CHELSEA. Sedengkeun debut film Randy nyaéta OH BABY (2008).[1] Dina film kasebut, Randy diadu peran jeung Cinta Laura.[1] Sajaba berkarir di dunya akting, tétéla Randy ngabogaan ngimpi pikeun berkarir di dunya musik.[1] Randy ngabogaan hiji band, Ekklasia anu geus ngaluncurkeun album perdana kalayan tajuk CINTA.[1] Randy ogé mangrupa personil ti Eleven Band anu anggotana sawatara modél.[1] Randy minangka vokalis dina band anu populér jeung lagu bertahan kasebut.[1] Sajaba kalayan band, Randy ogé sempet nyumbangkeun sorana dina soundtrack OH BABY liwat lagu Lewat Lewat Semesta sarta Tanpamu Ku Tak Bisa.[1]


text:
Républik Sosialis Soviét Arménia
Républik Sosialis Soviét Arménia (Basa Arménia: Հայկական Սովետական Սոցիալիստական Հանրապետություն Haykakan Sovetakan Soc’ialistakan Hanrapetut’yun; Basa Rusia: ApMя́Hckaя CoBéTckaя CoциaлиcTи́чeckaя Pecпýблиka Armjanskaja Sovetskaja Sotsialističeskaja Respublika), ogé kawanoh salaku RSS Arménia, nyaéta salasahiji ti 15 républik nu ngabentuk Uni Soviét dina Désémber 1922. Républik ieu ngadeg dina Désémber 1920, basa Soviét ngawasaan Républik Démokratik Arménia jeung aya nepi ka 1991. Républik ieu kadang dilandi Républik Arménia Kadua.
Dina kakawasaan Soviét, RSS Arménia robah ti wewengkon agraris pajeroan kana puseur produksi industrial penting. Dina 23 Agustus 1990, républik ieu dingaranan ulang kana "Républik Arménia", tapi tetep aya dina Uni Soviét nepi ka proklamasi kamerdikaan resmina dina 21 Séptémber 1991.
Bacaan salajengna[édit | édit sumber]
- (Basa Arménia) The Armenian Soviet Encyclopedia. Yerevan: Armenian Academy of Sciences, 1974–1987, 12 volumes.
- Matossian, Mary Kilbourne. The Impact of Soviet Policies in Armenia. Leiden: E.J. Brill, 1962, ISBN 0-8305-0081-2.
- Walker, Christopher J. Armenia: The Survival of a Nation. London: Palgrave Macmillan, 1990.


text:
Tatarucingan Sunda
Perhatian :
Sura-seuri sorangan bisa disangka jalma gelo, tapi lamun nu maca tatarucingan ieu teu seuri-seuri acan, aya tilu kemungkinan. Kahiji jalma eta keur stress, kudu dirawat di jalan Riau Bandung, nu kadua jalma nu maca teu ngartieun basa Sunda, Nu katilu jalma eta teu bisa seuri pisan tikudrat ti keur lahir.
Dulur-dulur, cikan bisa teu neguh tatarucingan di handap ?
1. Hayam naon anu sukuna sarebu?
2. Sato naon anu teu bisaeun mundur?
3 . Bangku naon anu bisa didahar?
4 . Batu naon anu teu aya di cai?
5 . Oray naon anu teu bisaeun ngaleor?
6 . Piring naon anu bisa dipake nempo bulan?
7 . Manuk naon anu jangjangna dina suku, sirahna dina suku?
8 . Naon sababna ban mobil tina karet?
9 . Sapi naon anu bau?
10. Piring naon anu pangrame-ramena di Indonesia?
11 . Dicabak beye, ditakol ngabelentrang.
12 . Hayamna bodas, naonna anu hideung?
13 . Buah naon anu dipikaresep ku lalaki?
14 . Jam naon anu bisa nembang?
15 . Monyet naek kana tangkal kai, tinggal naonna?
16 . Pare naon anu teu ngeunah?
17. Sato naon anu sukuna dina sirah awakna dina sirah?
18. Kapas dua kg, batu sakilogram, lamun ditinggangkeun kana suku nyeri mana?
19 . Ku naon tukang baso nakolan mangkok?
20 . Soeh teu bisa dikaput, kotor teu bisa diseuseuh.
21 . Kaca naon anu nyeri?
22. Kaca naon anu seungit?
23 . Kaca naon anu pangbeuratna?
24 . Aya balon sapuluh, bitu hiji, kempes tilu, kari sabaraha deui?
25 . Dicekek beuheungna dieleketek beuteungna.
26 . Naon sababna ban sapedah anu tukang sok babari dugul?
27 . Naon sababna lamun anjing keur lumpat sok ngalieuk bae ka tukang?
28 . Hayam naon anu isuk-isuk tara kongkorongok?
29 . Leutik, bodas, panjang, teuas, lumpatna ngabelesat.
30 . Tukang naon lamun digeroan sok lumpat ngajauhan?
31. Bajuna hejo, leumpangna nguriling bari udud.
32 . Maju eleh, mundur meunang.
33. Aya manuk sapuluh ditembak hiji, tinggal sabaraha?
34. Sato naon anu pangleutik-leutikna sadunya?
35. Kapal naon anu teu bisa ngapung?
36. Hideung, leutik, bahaya.
37. Kumaha ngabedakeun sirah cacing jeung buntut cacing?
38. Naha superman bajuna make hurup “S”?
39. Tangkal naon anu sok dipikasieun?
40. Lamun Arjuna neangan cinta, ari Bima neangan naon?
41. Sirahna dina beuteung, ceulina dina beuteung, beuheungna dina beuteung.
42. Sapedah naon anu bisa ngapung?
43. Kuda naon anu teu bisa lumpat?
44. Minyak naon anu rame?
45. Batman nginum fanta, ari Superman nginum naon?
46. Hayam naon anu sok diteangan ku jelema?
47. Kalong naon anu pinter maen bal?
48. Gajah naon anu sukuna dua?
49. Lamun Superman ngapung tara ngadeukeutan panonpoe, naon sababna?
50. Diudag lumpat didagoan cicing.
Sok naon jawabanana ?…Taluk ?
Konci Jawabanana :
Tah ieu konci jawabanana
1. Hayam keur pawey
2. Sato nu keur nukangan tembok
3. Bangkuang
4. Batu garing
5. Oray nu ngalegleg linggis
6. Piring bolong
7. Manuk anu kageleng mobil
8. Mun tina coklat pasti digembrong sireum
9. Sapiteng
10. Piringatan 17 Agustus
11. Tai kotok napel dina tihang listrik
12. Kalangkangna
13. (Awewe) Buahenol
14. Jamrud
15. Tinggal turunna
16. Parea-rea omong
17. Kutu
18. Nyeri sukuna
19. Ku sendok
20. Keretas
21. Kacabok
22. Kacapiring
23. Kacalikan gajah
24. Kari salapan, da nu kempes teh ditiup deui.
25. Gitar
26. Bakating ku cape mikiran kumaha carana hayang miheulaan ban hareup
27. Sabab teu make kaca spion
28. Hayam paeh
29. Remeh napel dina kareta api nu keur maju
30. Tukang maok
31. Obat nyamuk
32. Nu keur lomba tarik tambang
33. Euweuh hiji-hiji acan da kaburu hiber
34. Incuna kuman nu teu dahar saminggu
35. Kapal nu mesinna ruksak
36. Sireum napel dina bom
37. Keleketek heula, nu seuri eta huluna
38. Sabab mun XL mah bakal logor teuing
39. Tangkal sampeu nu keur dipake nyumput maung
40. Neangan kukuna nu sok dibabawa ku tukang jamu
41. Orok nu keur dikakandung ku indungna
42. Sapedah anu ditalian kana sarebu balon gas nu keur ngapung
43. Kuda nu dicangcang
44. Minyaksikan pertandingan sepakbola
45. Minumpas kejahatan
46. Hayam leungit
47. Kalonggak Ajat Sudrajat ya… Robby Darwis
48. Gajah nu keur keprok
49. Sabab sieun S-na leeh kapanasan
50. Kalangkang


text:
Istrikaan
Istrikaan nyaéta kotak beusi ti handapna rata pisan bangunna méh juru tilu, di luhurna aya tutupna maké panyekelan, sok disebut ogé pangléotan atawa panglicinan.[1] Asal kecapna tina basa Walanda strijkizer nu miboga harti ngaleungitkeun kerutan baju ku maké pakakas nu dipanaskeun.[2] Gunana pikeun ngaratakeun papakéan supaya ngolontong. Istrikaan panasna biasana maké ruhak, aya ogé nu ku listrik atawa ku minyak tanah.[1]
Sajarah istrikaan saméméh maséhi[édit | édit sumber]
Istrikaan mimiti digunakeun ku bangsa Yunani taun 400 SM.[3] Nalika éta istrikaan dipaké pikeun nyieun titikelan vertikal dina pakéan-pakéan nu digunakeun dina upacara atawa hiji ritual rutin.[3] Bangsa Romawi ogé pernah ngagunakeun istrikaan nu wangunna ampir sarua jeung istrikaan modern jaman kiwari.[3] Istrikaan nu digunakeun ku bangsa Romawi mangsa harita disebut prelum.[3] Ieu jenis istrikaan ngagunakeun téhnik pressing.[3] Istrikaan ogé geus digunakeun ku bangsa China ti abad ka 1 SM. Ieu istrikaan mangrupa pot logam nu bisa dieusian ku areng.[3]
Sajarah istrikaan dina mangsa masehi[édit | édit sumber]
Awal abad ka-17 jalma ngagunakeun istrikaan nu kasohor ku sebutan sadiron.[3] Ahir abad ka-19 nepi ka abad 20 diciptakeun istrikaan citak (cast iron).[3] Taun 1800 diciptakeun istrikaan gas jeung istrikaan listrik.[3] Sanajan istrikaan geus lila dipaké dina kahirupan manusa, tapi jalma nu munggaran nyieun istrikaan teu bisa ditangtukeun.[3] Loba jalma nu percaya yén istrikaan listrik téh dijieun ku Henry W Seely dina taun 1882.[3] Istrikaan nu dijieun ku Henry masih miboga kahéngkéran nyaéta hésé panas.[3] ku lantaran kitu, loba élmuan nu nyampurnakeun téhnologi istrikaan, di antarana waé:
- Crompton saparakanca di perusahaan General Electrics manggih istrikaan listrik nu aya gagangan.[3]
- Earl Richardson jeung Joseph Meyers nyampurnakeun istrikaan listrik nepi ka taun 1926 dijieun istrikaan uap.[3]


text:
Pasar
Pasar nyaéta tempat jelema nu daragang di tempat anu geus ditetepkeun diunggal kabupatén, distrik, kacamatan, malah méh di unggal désa sok aya pasar[1].
Daptar eusi
Rupa-rupa Pasar[édit | édit sumber]
Bag-bagan Pasar Numutkeun Waktuna[édit | édit sumber]
1. Pasar Poéan, nyaéta tempat papanggihna padagang jeung nu meuli anu lumangsung unggal poé[2].
2. Pasar Mingguan, nyaéta tempat papanggihna padagang jeung nu meuli anu lumangsungna sakali dina saminggu[2].
3. Pasar Bulanan, nyaéta tempat papanggihna padagang jeung nu meuli anu lumangsungna sabulan sakali[2].
4. Pasar Taunan, nyaéta tempat padagang jeung nu meuli anu ayana sakali dina sataun contona Jakarta Fair, Surabaya fair, Tokyo Fair jeung sajabana[2].
Bagbagan Pasar Numutkeun Tempatna[édit | édit sumber]
1. Pasar di éta tempat nyaéta pasar anu nyadiakeun pangabutuh barang konsumén di éta tempat[2].
2. Pasar Daérah, nyaéta pasar anu ngalayanan para padagang menengah jang daérah disabudeureunana[2].
3. Pasar Nasional, nyaéta pasar anu ngadagangkeun barang-barang industri di jero nagri[2].
4. Pasar Internasional, nyaéta pasar anu ngadagangkeun barang industri di luar nagri[2].
Bagbagan Pasar Numutkeun Wangunna[édit | édit sumber]
1. Pasar kongkret/ nyata, nyaéta pasar anu nyadiakeun barang-barang nepi ka padagang jeung nu meuli bisa langsung transaksi, contona pasar bungbuahan, jeung sajabana[2].
2. Pasar abstrak, nyaéta pasar anu ngadagangkeun barang dumasar kana conto jeung kualitas barang anu geus ditangtukeun[2].
Contona Bursa Éfék Jakarta, Bursa Éfék Tokyo jeung sajabana[2].
Bagbagan Pasar Numutkeun Rupana[édit | édit sumber]
1. Pasar sampurna, nyaéta pasar tempat padagang jeung nu meuli silih mikanyaho harga[2].
2. Pasar teu sampurna, nyaéta pasar anu dijerona padagang jeung nu meuli kurang boga kabébasan dina nangtukeun harga paménta jeung nawarkeun[2].
Bagbagan Pasar Numutkeun Loba Saeutikna Padagang jeung Nu meuli[édit | édit sumber]
1. Pasar monopoli[2].
2. Pasar monopsoni[2].
3. Pasar dina kaayaan persaingan[2].
4. Pasar dina kaayaan persaingan monopolitis[2].


text:
SANGKURIANG
Ringkesan
http://groups.yahoo.com/group/kisunda/message/16435
Sampurasun,
Ka sugri para wargi kisunda & urang sunda, mangga nyanggakeun ringkesan guaran simkuring ngeunaan makna carita Sangkuriang.
Urang Sunda Lain Turunan Anjing
(panyungsian dongeng Sangkuriang)
ku : Engkus Ruswana
Dongeng atawa oge sok disebut legenda atawa sakakala Sangkuriang mangrupakeun salah sahiji dongeng nu paling kakoncara di tatar Sunda, malahan dongeng ieu sumebar sanusantara, nu tangtu teu leupas jeung kasundaan.
Upama nilik dina jalanna carita, asa ku pamohalan pisan kunaon karuhun Sunda nyieun dongeng nu teu ilahar, jiga nu euweuh gawe nyawang teh sakahayang rasa, malahan aya sabagean urang Sunda nu ngarasa era jeung mungkin manghanjakalkeun ku ayana dongeng ieu, sabab ngabalukarkeun datangna pamoyokan batur, majar urang Sunda turunan Anjing (Si Tumang tea), urang Sunda teu uni hayang ngawin ka indung. Tapi ke heula ki dulur, didieu urang kudu lantip, da apan urang percaya luluhur sunda lain jalma barodo, da sabodo-bodona oge maenya nepi ka boga pamikiran yen jalma daek kawin jeung anjing kalayan ngahasilkeun anak jalma, jeung piraku deui parahu bisa ngajadi gunung mah.
Sabalikna malah urang percaya ku sababaraha bukti nu nganyatakeun yen luluhur Sunda sugih ku pangarti, jembar ku pangabisa. Didieu tangtu luluhur sunda ngahaja nguji pangarti jeung ngadidik turunanana sangkan motekar dina nalungtik naon pimaksudeunana, jeung apan geus jadi kabiasaan yen dina unggal carita ngandung siloka. Ku pinter-pinterna dina nyusun carita nepikeun unggal carita karasana hirup jeung jiga nu nyata ayana, kurang-kurangna lantip mah dina ngalenyepanana bisa ngabalukarkeun kasamaran.
Geura hayu urang guar naon atuh harti eta carita.
Ringkesan Carita :
Aya hiji putri raja di tatar Sunda nu geulis kawanti-wanti endah kabina-bina nu ngaranna Dayang Sumbi, tapi hanjakal manehna diasingkeun ka leuweung alatan nandang panyakit nu teu cageur-cageur, nu dianggap bisa ngabalukarkeun boborna wibawa jeung komara sang Raja.
Dina sajeroning pangasingan, pikeun ngaleungitkeun kakesel, nya sapopoena sok ngadon ninun di saung ranggonna Hiji mangsa keur anteng ninun, taropong paragi ngasupkeun benang kana rentangan anyaman benang murag ka handapeun saung. Kulantaran keur kagok digawe tambah hoream turun ti saung, Dayang Sumbi ngucap ka sing saha bae nu daek mangnyokotkeun jeung nganteurkeun eta alat ka manehna, lamun awewe rek dijadikeun dulur, mun lalaki rek dijadikeun salaki.. Nya harita aya anjing jalu nu ngaran si Tumang nyokot eta alat jeung nganteurkeun ka Dayang
Sumbi. Barang mireungeuh yen nu nganteurkeun taropong teh mangrupa anjing jalu atuh kacida ngagebegna ku alatan geus ragrag ucap nu keur elmu sunda mah ucap teh sarua jeung sumpah nu teu meunang dibolaykeun.
Bari ngaheruk ku lantaran geus sumpah tea, nya kapaksa Dayang Sumbi kudu ngalakonan kawin jeung anjing nu ngaran si Tumang, nepi ka boga budak lalaki nu kacida kasepna nu dingaranan Sangkuriang. Sangkuriang ti orok nepi ka mangkat baleg, salawasna diasuh jeung diaping ku Si Tumang, kamana Sangkuriang lumampah didinya si Tumang ngintil marengan. Hiji mangsa Dayang Sumbi hayangeun pisan jantung mencek, mani asa geus aya dina lentah, nya gancang nitah Sangkuriang sangkan moro mencek jeung kudu kabawa jantungna. Tapi dadak dumadakan harita nepi ka sapoe jeput teu panggih jeung sato naon-naon, sedeng waktu geus nyerelek maju ka burit. Sangkuriang bingung ku lantaran can hasil nedunan kahayang nu jadi indung, Sangkuriang sieun nu jadi indungna bendu mun mulang teu mawa hasil. Barang ret ka si Tumang nya timbul akalna, terus si Tumang dipanah jeung dicokot jantungna, terus dibawa jeung dipasrahkeun ka indungna. Ku Dayang Sumbi ditarima terus diasakan.
Dina sajeroning masak Dayang Sumbi ras inget ka si Tumang, anu saterusna ditanyakeun ka Sangkuriang kamana si Tumang. Barang ditanya kitu Sangkuriang ngabetem teu ngajawab, tapi sanggeus disedek, ahirna Sangkuriang wakca balaka, yen anu eukeur dipasak ku Dayang Sumbi teh eta jajantungna si Tumang. Atuh dadak sakala Dayang Sumbi ambek kacida sabab si Tumang the bapana Sangkuriang, bakat ku ambek sinduk batok nu keur dipake masak harita ditakolkeun kana sirah Sangkuriang nepi ka baloboran getih nu ngabalukarkeun sirahna pitak jeung terus diusir. Sangkuriang minggat teu puguh arah tujuan kalunta-lunta asup leuweung kaluar leuweung naek gunung-turun gunung, asup guha kaluar guha, nya bari ngelmu sakapan-paran.
Gancangna carita liwat welasan taun Sangkuriang tumuwuh jadi jajaka nu gagah kasep tur luhung ku elmu, jembar ku pangabisa. Kersaning nu Maha Kawasa, hiji
mangsa panggih jeung Dayang Sumbi nu sacara lahir wujudna teu robah lir parawan welasan taun geulis kabina-bina lir widadari ti kahiyangan, lantaran ngagem elmu awet jaya. Duanana pada-pada teu wawuh pangrasana karek tepung munggaran harita. Barang paamprok timbul tatali asih, pada-pada mentangkeun jamparing asih geugeut layeut lir gula jeung peueut teu bisa dipisahkeun, nya terus patali jangji rek hirup babarengan ngawangun rumahtangga ka cai jadi saleuwi ka darat jadi salogak Hiji mangsa Dayang Sumbi keur anteng nyiaran buuk Sangkuriang, katenjo aya pitak dina sirah Sangkuriang, harita Dayang Sumbi ngagebeg sabab ras inget ka nu jadi anakna waktu keur leutik ditakol ku sinduk persis palebah eta pitak. Nya gancang tatalepa tumanya ka Sangkuriang nalungtik sajarahna eta pitak. Sanggeus dicaritakeun nu sabenerna atuh kacida reuwasna horeng eta Sangkuriang teh anakna nu geus heubeul diteangan dianti-anti hayang kapanggih deui, atuh gancang ku Dayang Sumbi dibejer-beaskeun yen sabenerna manehna teh indungna kalayan menta ka Sangkuriang sangkan pamaksudan hayang hirup laki-rabi jeung manehna dibolaykeun, sabab teu mungkin anak kawin ka indung.
Ngadenge caritaan Dayang Sumbi kitu Sangkuriang teu percaya, alesanana teu mungkin wujud nu jadi indung bisa leuwih ngora tibatan dirina, Sangkuriang boga anggapan yen caritaan kitu teh, sakadar alesan pikeun ngabolaykeun jangji pasini. Dayang Sumbi terus ngajebejerbeaskeun ceuk paribasa nepi ka beak dengkak ngajelaskeun sangkan nu jadi anak sadar jeung narima kana kanyataan nu tumiba, tapi Sangkuriang tetep teu percaya jeung keukeuh maksa pikeun ngawujudkeun tali rarabi rumahtangga, malahan jadi ngabuburu sagala hayang harita keneh dilaksanakeun. Mireungeuh kahayang Sangkuriang kitu, Dayang Sumbi ngaheruk buntu laku beakeun jalan pikeun nyingkahan, harita timbul akal
sangkan tali rarabi bisa dibatalkeun ku jalan nyanggupan pikeun kawin tapi aya sarat, nyaeta Sangkuriang dina jero sapeuting kudu bisa ngabendung nyieun talaga gede jeung parahu pikeun lalayaran madukeun kaasih, nu ceuk pikirna pamohalan eta sarat bisa katedunan ku Sangkuriang.
Sangkuriang nyanggupan, kalayan gancang guragiru ngumpulkeun madia baladna bangsa lelembut nu katelah Guriang Tujuh, nya prak migawe naon nu dipikahayang Dayang Sumbi. Teu kungsi sapeuting eta pagaweaan ampir anggeus, atuh nempo kaayaan kitu Dayang Sumbi kacida reuwasna, sabab sieun ku dosa. Dayang Sumbi terus sidakep situhu tunggal mujasmedi, jumerit menta pituduh Nu Kawasa sangkan Sangkuriang teu bias nganggeuskeun pagaweanana. Sangeus nampa pituduh, gura-giru Dayang Sumbi ngerahkeun masyarakat di wewengkon eta sangkan ngebeberkeun jeung ngelebetkeun boeh rarang nu didamaran ku obor nu nimbulkeun pantulan cahaya katingalina mangrupa balebat tanda peuting rek ganti beurang, kitu oge ibu-ibu jeung para wanoja dikeprik dimana-mana sangkan gancang babarengan narutu lisung tutunggulan.
Ku ayana cahaya jeung lisung tutunggulan, hayam jago jadi reang pating kongkorongok. Mireungeuh kajadian kitu, Guriang Tujuh nu keur ngangsitkeun pagawean kacida reuwaseun, atuh gancang kalabur ngalaleungit deui teu sanggup neruskeun sabab sieun kabeurangan, nu balukarna naon nu jadi sarat ti Dayang Sumbi teu bias direngsekeun ku Sangkuriang.
Ngarasa ditipu Sangkuriang kacida ambekna, parahu nu can rengse terus ditalapung nya ragrag jadi Gunung Tangkuban parahu, tunggul-tunggul sesa nuar kai pikeun nyieun parahu robah ngajadi Gunung Bukittunggul, sedengkeun tumpukan dahan, pangpang, rerenteng jeung daun kai ngajadi Gunung Burangrang. Sangkuriang teu puas, anu saterusna ngudag-ngudag Dayang Sumbi, ceuk sakaol sapanjang jaman tepi ka wanci ayeuna Sangkuriang masih terus ngudag-ngudak Dayang Sumbi.
Harti dina carita nu kasungsi :
Galur carita Sangkuriang nu runtut kalayan cocog jeung kaayaan alam Pasundan, hususna wewengkon ”Danau Purba Bandung” karasa nyata tur hirup oge sakral. Hal ieu ngabuktikeun kalinuhungan luluhur sunda nu nyusun carita.
Sangkuriang asal tina kecap Sang Kuring atawa Ingsun. Gubragna Sangkuriang ka dunya hasil kawin si Tumang jeung Dayang Sumbi ku alatan taropong murag. Taropong hartina toropong nyaeta alat pikeun nempo sangkan leuwih talilti, eces tur museur. Tumang teh mangrupakeun anjing hideung tapi bangus jeung buntutna koneng. Dumasar kana simbul-simbol warna dina palsapah kasundaan, hideung perlambang bumi/lemah nu ngabogaan sifat kateguhan, katetepan, pengkuh, sedengkeun Koneng ngalambangkeun angin sifatna kadunyaan. Jadi tina wujud Tumang ngandung harti ieu carita perkara dunya jeung nu nuturkeun/turun ka dunya (manusa) nu mangrupakeun katetepan ti nu Maha Kawasa. ”Tumang” tina basa kawi hartina hawu atawa dapuran seuneu anu oge ngandung maksud hawa napsu, sedengkeun ”dayang” nyaeta sebutan keur awewe, harti lianna asal tina kecap dangiang/dahyang nu hartina bangsa lelembut atawa halus.
Dayang bisa oge dihartikeun asal tina kecap dang (= dangdang) jeung hyang (= suci = dewa). Sumbi nyaeta seuseukeutna katimang (sing seukeut nya nimang), sedengkeun upama dipenggel ngandung harti wujud diri (sum = sumsum = acining; bi = awewe = ibu pertiwi = bumi).
Jadi Dayang Sumbi ngandung harti sing seukeut tinimangan, kudu lantip dina nyungsi harti ngaguar rasa kanyahokeun sing taliti yen wujud diri teh hakekatna suci nu asal tina acining ibu pertiwi/bumi nu kaancikan ku napsu (Dayang Sumbi kawin ka si Tumang).
Palebah dieu nyata kalinuhungan luluhur urang Sunda dina milih kecap pikeun ngalarapkeun pasangan hawa napsu jeung wujud waruga, oge bisa luyu jeung harti lian nu masangkeun harti hawu jeung dangdang. Dayang Sumbi tetep geulis awet jaya, upama disungsi bakal nganyatakeun yen ti jaman ayana manusa di dunya tepi kaayeuna wujud diri manusa teh tetep geulis, pantes teu robah strukturna, manusa teu bisa nyieun wujud, sok sanajan tepi ka wujud geus pareot, ilaharna teu aya manusa nu hayang ninggalkeun warugana, malahan tetep dipikacinta dipikaasih, ku kuringna. Dina palsapah/kapercayaan Sunda netelakeun yen Sang Kuring atawa Ingsun lain sifat ragawi/lahir, oge lain
sifat rohani/batin, tapi anu dilahiran jeung dibatinan.
Ingsun (kuring)mangrupakeun dat suci nu asal ti Gusti Nu Maha Suci nu sapanjang di alam dunya ngancik dina wujud manusa sakuringna-sakuringna.
Gumelarna ingsun ka dunya ngaliwatan cukang lantaran indung bapa nu dina carita ngaliwatan indung nu ngaran Dayang Sumbi sarta bapa nu ngaran Tumang. Di dunya Ingsun ngancik dina wujud waruga/diri nu asal tina acining/ saripati dunya (dayang Sumbi), kulantaran kitu hawa napsu salawasna marengan Sangkuriang (Tumang sok ngintil marengan). Mun teu aya hawa napsu nu marengan raga, tinangtu moal aya kahirupan di dunya jeung moal aya ingsun nu gumelar ka dunya. Kusabab eta waktu si Tumang di paehan Dayang Sumbi kacida benduna, nu hartina lamun hawa napsu dipaehan tangtu kapentingan raga kaluli-luli nu balukarna bakal leungit kahirupan manusa di dunya (sawang kumaha balukarna mun sarupaning napsu dahar/nginum, napsu gawe, napsu birahi, napsu pikeun ningkatkeun diri jeung napsu-napsu lianna dipaehan, tinangtu kahirupan di dunya bakal punah), matak dina elmu Sunda mah teu aya ajaran pikeun maehan napsu, ngan tangtu kudu dikadalikeun, manusa sunda teu meunang ngasingkeun diri ninggalkeun urusan dunya.
Hirup ingsun di dunya kudu ngabogaan elmu hasil ngasah jeung olah pikir dina uteukna nu mancar dina gawe nu rancage, nu dina carita disimbulkeun sirah Sangkuriang ditakol ku sinduk tepi ka pitak.
Sangkuriang maksa hayang kawin ka Dayang Sumbi ngandung harti, yen kulantaran Ingsun asal ti Gusti nu hakekatna suci, tinangtu ngabogaan rasa jeung tanggungjawab pikeun nyalametkeun diri/waruga asal ti dunya nu diancikanana sangkan salamet kukuh mituhu teu ingkar tina papagon kamanusaan, ku cara ngamanunggalkeun kuring jeung kurungna dina hiji parahu nu sahaluan sapanjang ngumbara ngalakonan kahirupan di dunya (parahu pikeun lalayaran di talaga).
Dina ngalaksanakeun gawena, Sangkuriang dibantu ku Guriang Tujuh (= Guru hyang tujuh), maksudna tujuh pangawasa suci nu asal ti Gusti nu ngancik dina diri manusa, nyaeta : pangawasa/gerak-langkah, pangersa/kadaek, hirup, pangrungu/denge, awas, pangandika/ ucap, pangangseu/ambeu, nu jadi guru jati manusa pikeun nganyahokeun, ngarasakeun, nyaksikeun kaayaan dunya jeung pangeusina, lain cenah lain beja estuning dirasakeun ku sorangan sakuringna-sakuringna.
Pon kitu deui digunakeun pikeun ngalalakon kahirupan di dunya jeung ngudag kahayang/cita-cita sarta ningkateun harkat jeung martabat dirina. Boeh rarang dibeberkeun jeung dikelebetkeun dicaangan obor, nyimbulkeun akal pikiran nu dicaangan ku elmu/katerang/kanyaho nu ditembrakkeun/dikibarkeun atawa diwujudkeun dina kahirupan (gawe akal pikiran).
Lisung tutunggulan nyimbulkeun napsu nu ngagolak (gawe rasa/napsu), sedengkeun hayam jago pating kongkorongok ngalambangkeun kasombongan jeung katakaburan, nepak dada ngarasa ieu aing jago. Elmu spiritual Sunda ngajentrekeun yen aya tilu unsur dina diri manusa nu bisa ngawasa kana pamarentahan diri, nyaeta kakuatan akal/pikiran, kakuatan rasa/napsu, jeung kakuatan jati ingsun. Dina perkara ieu ingsun kudu bisa ngadalikeun akal-pikiran jeung rasa/napsu (ingsun jadi supir/nahoda). Lamun akal pikiran jeung rasa napsu geus miheulaan ingsun (Sangkuriang kabeurangan lantaran boeh dioboran jeung lisung tutunggulan nu terusna kongkorongok), tangtu kuring jeung kurung teu bisa kawin (teu bisa manunggal), balukarna hirup manusa lir ibarat parahu nangkub (Tangkubanparahu) teu bisa dipake ngalakonan kahirupan di dunya (lalayaran di talaga) nu didumasaran ku ajen luhung kamanusaan jeung kasucian, tungtungna ngan bati hanjelu kaduhung sagede gunung ibarat tunggul (Bukittunggul), hate nalangsa ngarangrangan ngarasa hirup euweuh ajen (Burangrang). Tapi sok sanajan batal kawin, ku lantaran ngarasa boga kawajiban salila gumelar di dunya, Ingsun (kuring) teu weleh ngudag-ngudag supaya kurung bisa dikawin, nu kadangkala deukeut, kadang jauh (Sangkuriang ngudag-ngudag Dayang Sumbi)
Intisari papatah nu dibewarakeun:
Sasakala Sangkuriang nyaritakeun kahirupan manusa nu gumelarna ka dunya mangrupakeun papasten ti Nu Maha Kawasa ngaliwatan cukang lantaran indung jeung bapa.
Ingsun ngumbara di dunya ngagunakeun raga nu asal tina saripati dunya, nyaeta acining bumi, acining cai, acining angin/hawa jeung acining seuneu ngaliwatan kadaharan jeung inuman nu dikonsumsi, napas jeung panas nu diserep. Kulantaran raga asal tina saripati dunya, nya tangtu timbul napsu-napsu dina diri manusa nu asal ti dunya, sedengkeun gumelarna ingsun ka dunya oge ngaliwatan raga nu ngabogaan napsu, sabab mun teu aya napsu tangtu moal aya kahirupan di dunya, kulantaran eta teu meunang maehan napsu, tapi kudu dikadalikeun sangkan teu kabetot ku kadunyaan. Elmu Sunda teu ngajarkeun manusa pikeun tatapa ninggalkeun urusan dunya, sabab eta hartina sarua jeung nu ngaleungitkeun hakekat kamanusaanana.
Keur kahirupan di dunya ingsun kudu motekar nempa diri sangkan luhung ku elmu jembar ku pangabisa, tapi kudu inget Ingsun lain urang dunya sabab asal ti Nu Maha Suci nu tangtu ngabogaan kawajiban pikeun ngaping jeung ngajaga diri sangkan sagala tekad, ucap jeung langkah teu ingkar tina papagon kamanusaan jeung kasucian (kawin/manunggaling kuring jeung kurung).
Dina raraga ngawulaan kabutuhan raga/kurung, ingsun(kuring) ngagunakeun tujuh Pangawasa Gusti nu ngancik dina dirina, nyaeta pangawasa, pengersa, hirup, pangrungu, pangandika, awas jeung pangangseu (guriang tujuh).
Kade masing taliti, yen dina diri manusa teh aya tilu kakuatan nu bisa marentah diri, nyaeta akal-pikiran, rasa-napsu jeung jati ingsun sorangan. Dina perkara ieu, ingsun nu kudu jadi nahoda ngadalikeun akal-pikiran jeung rasa-napsu pikeun kaperluan ingsun ngalakonan kahirupan di dunya, sabab lamun akal-pikiran jeung rasa-napsu geus miheulaan ingsun bakal timbul kasombongan adigung-adiguna nu ngabatalkeun manunggalna kuring jeung kurung pikeun ngahontal kahirupan di dunya nu didumasaran kamanusaan jeung kasucian. Mun nyana kitu lir ibarat parahu nangkub anu balukarna bakal kaduhung jeung ngarasa hirup euweuh hartina, tungtungna hate ngarangrangan nalangsa saendengna. Kulantaran kitu, mangkahade upama can bisa kawin, ingsun ulah eureun ngudag-ngudag kurung sangkan bisa manunggal.
Kitu intisari harti nu kasungsi tina legenda Sangkuriang, ku kituna pamuga pedaran ieu tiasa nambah kareueus parawargi urang Sunda, yen bukti geuning kalinuhungan luluhur urang Sunda teh. Nu leuwih penting deui sanggeus harti, hayu atuh urang nyungsi ka diri sorangan, naha tekad, ucap jeung lampah urang
geus tepi kana ”kawinna Sangkuriang ka Dayang Sumbi”?.
Sumangga atuh.
Hatur nuhun, rampes.
Pun Engkus.


text:
Ku : Ki Jag Reksa
(http://www.kalangsunda.net)
Karajaan Sunda (669-1579 M), numutkeun naskah Wangsakerta mangrupa karajaan nu ngadeg ngaganti Tarumanagara nu kabagi dua jeung 'kembaranana', Galuh. Karajaan Sunda diadegkeun ku Tarusbawa taun 591 Caka Sunda (669 M). Masih numutkeun Naskah Wangsakerta, Karajaan Sunda oge ngawengku wilayah anu kiwari jadi Provinsi Lampung sanggeus putri Karajaan Lampung nikah jeung putera mahkota Karajaan Sunda. Lampung dipisahkeun ti bagéan karajaan Sunda nu di pulo Jawa ku Selat Sunda.
Karajaan kembar
Putra Tarusbawa nu cikal, Rarkyan Sundasambawa, pupus anom kénéh, ninggalkeun hiji putra istri, Nay Sekarkancana. Putuna ieu lajeng ditikah ku Rahyang Sanjaya ti Galuh, dugi ka gaduh putra hiji, Rahyang Tamperan. Nalika Tarusbawa pupus (723), kakawasaan Sunda ragrag ka Sanjaya, nu dina taun éta ogé hasil ngarebut kakawasaan Galuh ti Rahyang Purbasora (nu ngarebut kakawasaan Galuh ti ramana, Bratasenawa/Rahyang Séna). Ku kituna, dina leungeun Sanjaya, Sunda jeung Galuh ngahiji deui. Pikeun neruskeun kakawasaan ramana nu nikah ka putri raja Keling (Kalingga), taun 732 Sanjaya masrahkeun kakawasaan Sunda-Galuh ka putrana, Tamperan. Di Keling, Sanjaya nyepeng kakawasaan salila 22 taun (732-754), nu lajeng diganti ku putrana ti Déwi Sudiwara, Rarkyan Panangkaran.
Rahyang Tamperan ngawasa Sunda-Galuh salila tujuh taun (732-739), lajeng ngabagi kakawasaan ka dua putrana: Sang Manarah (dina carita rahayat disebut Ciung Wanara) di Galuh sarta Sang Banga (Hariang Banga) di Sunda. Sang Banga (Prabhu Kertabhuwana Yasawiguna Hajimulya) jadi raja salila 27 taun (739-766), tapi ngawasa Sundana mah ti taun 759.
Ti Déwi Kancanasari, turunan Demunawan ti Saunggalah, Sang Banga gaduh putra, ngaranna Rarkyan Medang, nu salajengna neruskeun kakawasaanana di Sunda salila 17 taun (766-783) maké gelar Prabhu Hulukujang. Kusabab putrana istri, Rakryan Medang ngawariskeun kakawasaanana ka minantuna, Rakryan Hujungkulon atawa Prabhu Gilingwesi (ti Galuh, putra Sang Mansiri), nu ngawasa Sunda salila 12 taun (783-795). Kusabab Rakryan Hujungkulon ieu ogé putraan istri, mangka kakawasaan Sunda lajeng ragrag ka minantuna, Rakryan Diwus (gelar Prabu Pucukbhumi Dharmeswara) nu ngawasa salila 24 taun (795-819). Ti Rakryan Diwus, kakawasaan Sunda ragrag ka putrana, Rakryan Wuwus, nu nikah ka putrana Sang Welengan (raja Galuh, 806-813). Kakawasaan Galuh ogé ragrag ka anjeunna nalika dahuanana, Sang Prabhu Linggabhumi (813-842), pupus. Kakawasaan Sunda-Galuh dicepeng ku Rakryan Wuwus (kalawan gelar Prabhu Gajahkulon) dugi ka pupusna taun 891.
Sapupusna Rakryan Wuwus, kakawasaan Sunda-Galuh ragrag ka adi beuteungna ti Galuh, Arya Kadatwan. Ngan, kusabab teu dipikaresep ku para pangagung ti Sunda, anjeunna ditelasan (895), sedengkeun kakawasaanana diturunkeun ka putrana, Rakryan Windusakti. Kakawasaan ieu lajeng diturunkeun ka putra cikalna, Rakryan Kamuninggading (913). Rakryan Kamuninggading ngawasa Sunda-Galuh ukur tilu taun, sabab lajeng direbut ku adina, Rakryan Jayagiri (916). Rakryan Jayagiri ngawasa salila 28 taun, lajeng diwariskeun ka minantuna, Rakryan Watuagung, taun 942. Neruskeun dendam kolotna, Rakryan Watuagung direbut kakawasaanana ku alona (putra Kamuninggading), Sang Limburkancana (954-964). Ti Limburkancana, kakawasaan Sunda-Galuh diwariskeun ka putra cikalna, Rakryan Sundasambawa (964-973). Ku sabab teu gaduh putra, ti Sundasambawa kakawasaan téh ragrag ka adi beuteungna, Rakryan Jayagiri (973-989).
Rakryan Jayagiri ngawariskeun kakawasaanana ka putrana, Rakryan Gendang (989-1012), diteraskeun ku putuna, Prabhu Déwasanghyang (1012-1019). Ti Déwasanghyang, kakawasaan diwariskeun ka putrana, lajeng ka putuna nu ngadamel prasasti Cibadak, Sri Jayabhupati (1030-1042). Sri Jayabhupati téh minantuna Dharmawangsa Teguh ti Jawa, mitoha raja Érlangga (1019-1042).
Ti Sri Jayabhupati, kakawasaan diwariskeun ka putrana, Dharmaraja (1042-1064), lajeng ku incu minantuna, Prabhu Langlangbhumi ((1064-1154). Prabu Langlangbhumi diteraskeun ku putrana, Rakryan Jayagiri (1154-1156), lajeng ku putuna, Prabhu Dharmakusuma (1156-1175). Ti Prabu Dharmakusuma, kakawasaan Sunda-Galuh diwariskeun ka purtana, Prabhu Guru Dharmasiksa, nu maréntah salila 122 taun (1175-1297). Dharmasiksa mingpin Sunda-Galuh ti Saunggalah salila 12 taun, tapi lajeng mindahkeun puseur pamaréntahanana ka Pakuan Pajajaran, balik deui ka tempat munggaran karuhunna (Tarusbawa) mingpin karajaan Sunda.
Sapupusna Dharmasiksa, kakawasaan Sunda-Galuh turun ka putrana nu cikal, Rakryan Saunggalah (Prabhu Ragasuci), nu ngawasa salila genep taun (1297-1303). Prabhu Ragasuci lajeng digentos ku putrana, Prabhu Citraganda, nu ngawasa salila dalapan taun (1303-1311), lajeng ku turunanana deui, Prabu Linggadéwata (1311-1333). Kusabab putrana istri, Linggadéwata nurunkeun kakawasaanana ka minantuna, Prabu Ajiguna Linggawisésa (1333-1340), lajeng ka Prabu Ragamulya Luhurprabawa (1340-1350). Ti Prabu Ragamulya, kakawasaan diwariskeun ka putrana, Prabu Maharaja Linggabuanawisésa (1350-1357), nu dina panungtung kakawasaanana perlaya di Bubat (baca Perang Bubat). Kusabab nalika kajadian di Bubat, putrana -- Niskalawastukancana -- alit kénéh, kakawasaan Sunda saheulaanan dicepeng k Patih Mangkubumi Sang Prabu Bunisora (1357-1371).
Prasasti Kawali di Kabuyutan Astana Gedé, Kawali, Ciamis.
Sapupusna Prabu Bunisora, kakawasaan balik deui ka putrana Linggabuana, Niskalawastukancana, nu lajeng ngawasa salila 104 taun (1371-1475). Ti istri nu kahiji, Nay Ratna Sarkati, anjeunna gaduh putra Sang Haliwungan (Prabu Susuktunggal), nu dipasihan kakawasaan bawahan di wewengkon kuloneun Citarum (wewengkon asal Sunda). Prabu Susuktunggal nu ngawasa ti Pakuan Pajajaran, ngaropéa puseur pamaréntahan ieu ku ngadegkeun karaton Sri Bima Punta Narayana Madura Suradipati. Pamaréntahanana kawilang lila (1382-1482), sabab geus dimimitian nalika ramana ngawasa kénéh di wewengkon wétan.
Ti Nay Ratna Mayangsari, istrina nu kadua, anjeunna gaduh putra Ningratkancana (Prabu Déwaniskala), nu neruskeun kakawasaan ramana di wewengkon Galuh (1475-1482).
Susuktunggal jeung Ningratkancana ngahijikeun ahli warisna ku nikahkeun Jayadéwata (putra Ningratkancana) ka Ambetkasih (putra Susuktunggal). Taun 1482, kakawasaan Sunda jeung Galuh dihijikeun deui ku Jayadéwata (gelarna Sri Baduga Maharaja). Sapupusna Jayadéwata, kakawasaan Sunda-Galuh turun ka putrana, Prabu Surawisésa (1521-1535), lajeng Prabu Déwatabuanawisésa (1535-1543), Prabu Sakti (1543-1551), Prabu Nilakéndra (1551-1567), sarta Prabu Ragamulya atawa Prabu Suryakancana (1567-1579). Prabu Suryakancana ieu mangrupakeun pamingpin karajaan Sunda-Galuh anu pamungkas, sabab sanggeus sababaraha kali ditarajang ku pasukan ti Kasultanan Banten, dina taun 1579 mah serangan ti Banten téh nepi ka ngaruntagkeun kakawasaanana.
Raja-raja Karajaan Sunda
Di handap ieu runtuyan raja-raja nu kungsi mingpin Karajaan Sunda numutkeun naskah Pangéran Wangsakerta (mangsa kawasa dina Maséhi):
Tarusbawa (minantu Linggawarman, 669 - 723)
Harisdarma, atawa Sanjaya (minantu Tarusbawa, 723 - 732)
Tamperan Barmawijaya (732 - 739)
Rakeyan Banga (739 - 766)
Rakeyan Medang Prabu Hulukujang (766 - 783)
Prabu Gilingwesi (minantu Rakeyan Medang Prabu Hulukujang, 783 - 795)
Pucukbumi Darmeswara (minantu Prabu Gilingwesi, 795 - 819)
Rakeyan Wuwus Prabu Gajah Kulon (819 - 891)
Prabu Darmaraksa (adi beuteung Rakeyan Wuwus, 891 - 895)
Windusakti Prabu Déwageng (895 - 913)
Rakeyan Kamuning Gading Prabu Pucukwesi (913 - 916)
Rakeyan Jayagiri (minantu Rakeyan Kamuning Gading, 916 - 942)
Atmayadarma Hariwangsa (942 - 954)
Limbur Kancana (putra Rakeyan Kamuning Gading, 954 - 964)
Munding Ganawirya (964 - 973)
Rakeyan Wulung Gadung (973 - 989)
Brajawisésa (989 - 1012)
Déwa Sanghyang (1012 - 1019)
Sanghyang Ageng (1019 - 1030)
Sri Jayabupati (Detya Maharaja, 1030 - 1042)
Darmaraja (Sang Mokténg Winduraja, 1042 - 1065)
Langlangbumi (Sang Mokténg Kerta, 1065 - 1155)
Rakeyan Jayagiri Prabu Ménakluhur (1155 - 1157)
Darmakusuma (Sang Mokténg Winduraja, 1157 - 1175)
Darmasiksa Prabu Sanghyang Wisnu (1175 - 1297)
Ragasuci (Sang Mokténg Taman, 1297 - 1303)
Citraganda (Sang Mokténg Tanjung, 1303 - 1311)
Prabu Linggadéwata (1311-1333)
Prabu Ajiguna Linggawisésa (1333-1340)
Prabu Ragamulya Luhurprabawa (1340-1350)
Prabu Maharaja Linggabuanawisésa (nu perlaya dina Perang Bubat, 1350-1357)
Prabu Bunisora (1357-1371)
Prabu Niskalawastukancana (1371-1475)
Prabu Susuktunggal (1475-1482)
Jayadéwata (Sri Baduga Maharaja, 1482-1521)
Prabu Surawisésa (1521-1535)
Prabu Déwatabuanawisésa (1535-1543)
Prabu Sakti (1543-1551)
Prabu Nilakéndra (1551-1567)
Prabu Ragamulya atawa Prabu Suryakancana (1567-1579)
Hubungan jeung Éropah
Karajaan Sunda geus lila boga hubungan dagang jeung bangsa-bangsa lian kaasup bangsa Éropah. Karajaan Sunda ogé malah pernah ngalakukeun hubungan politik jeung bangsa Portugis. Dina taun 1522, karajaan Sunda nandatangan pajangjian Sunda-Portugis anu dina pajangjian éta téh Portugis dibeunangkeun ngawangun bénténg di palabuan Sunda Kalapa. Sabagé bayaranna, Portugis dikudukeun mantuan karajaan Sunda dina nyanghareupan serangan ti Demak sarta Cirebon nu karek misahkeun diri ti karajaan Sunda.
Prasasti Kawali di Kabuyutan Astana Gedé, Kawali, Ciamis.


text:
Organisasi Sabilulungan Islam
-
“OIC” dialihkeun ka dieu. Pikeun kagunaan sejen, tingali OIC (disambiguasi).
Organisasi Sabilulungan Islam (Basa Inggris: Organisation of Islamic Cooperation (OIC); Basa Arab: منظمة التعاون الاسلامي; Basa Prancis: Organisation de la Coopération Islamique (OCI))[a 1] nyaéta hiji organisasi internasional anu dieusian ku 57 nagara anggota. OSI mibopga délegasi permanén ka Pasarikatan Bangsa-Bangsa, sarta mangrupa organisasi internasional nu panggedéna salian ti Pasarikatan Bangsa-Bangsa.[1] Basa resmi OSI nyaéta Basa Arab, Inggris, jeung Perancis. Ngaranna dirobah ti Organisasi Konferénsi Islam (Basa Inggris: Organisation of the Islamic Conference; Basa Arab: منظمة المؤتمر الإسلامي; Basa Prancis: Organisation de la Conférence Islamique) ka ngaranna nu ayeuna dina 28 Juni 2011.[2]
Daptar eusi
Anggota[édit | édit sumber]
Organisasi Sabilulungan Islam miboga 57 anggota, 56 di antarana dikelompokkeun ku Pasarikatan Bangsa-Bangsa Salaku nagara anggota. Sababarhana, utamina nu ti Afrika Kulon, sanés mangrupa nagara nu mayoritasna Muslim sanajan lamun populasi Muslimna seueur. Sababaraha nagara kalawan populasi Muslim, kawas Rusia jeung Thailand, aya di posisi Nagara Panénjo, samentawis India jeung Étiopia, sanés anggota.
Sékrétaris Jéndral OSI[édit | édit sumber]
Tingali goé[édit | édit sumber]
Catetan jeung rujukan[édit | édit sumber]
- ↑ Upon the groups's renaming, some sources provided the English-language translation "Organisation of the Islamic Cooperation", but the OIC's official website and the website of the OIC Mission to the UN have since indicated the preferred English translation omits the "the".
- ↑ US Department of State. "Special Envoy to the Organisation of the Islamic Conference (OIC)". Diakses pada 16 Pébruari 2012.
- ↑ OIC changes name, emblem Pakistan Observer
- ↑ Nagara Paléstina neraskeun posisi Organisasi Pangbébasan Paléstina sanggeus Déklarasi Kamerdikaan Paléstina 1988.
- ↑ OIC member states
- ↑ OIC observers
- ↑ Komunitas Siprus Turki di Siprus jadi hiji “komunitas panénjo” OSI dina 1979 dina ngaran “Komunitas Muslim Turki Siprus”. Patepungan Mentri Luar Nagri OSI ka-31 di Istanbul dina Juni 2004, nangtoskeun yén Komunitas Siprus Turki éta (diwakilkeun ku Républik Turki Siprus Kalér) bakal milu dina patepungan OSI kalawan ngaran nu dipertimbangkeun dina Rancangan Annan pikeun Siprus (“Nagara konstituén Siprus Turki Républik Siprus Ngahiji” atanapi pondokna Nagara Siprus Turki). Cyprus and the Organization of Islamic Conferences
- ↑ Former Secretaries-General–OIC.
Bacaan salajengaa[édit | édit sumber]
- Ankerl, Guy Coexisting Contemporary Civilisations: Arabo-Muslim, Bharati, Chinese, and Western. Geneva, INUPress, 2000, ISBN 2-88155-004-5
- Al-Huda, Qamar. "Organisation of the Islamic Conference." Encyclopedia of Islam and the Muslim World. Diédit ku Martin, Richard C. Macmillan Reference, 2004. vol. 1 p. 394. 20 April 2008


text:
Kentang
Kentang (Solanum tuberosum L.) nya éta pepelakan ti séké sélér Solanaceae anu mibanda beutiwatang anu bisa didahar sarta disebut "kentang" ogé. Beuti kentang ayeuna geus jadi salasahiji kadaharan poko anu penting di Éropa sanajan mimitina mah didatangkeun ti Amérika Kidul.[1]
Kentang mangrupa pepelakan dikotil anu boga sipat sausum sarta ngawangun semak/hérba. Watangna anu aya di luhur dadampalan taneuh, aya anu warna héjo, kabeureum-beureuman, atawa gandaria kolot. Tapi, kelir watang ieu ogé dipangaruhan ku umur pepelakan sarta kaayaan lingkungan. Dina kasuburan taneuh anu leuwih garing, biasana kelirwatang pepelakan anu leuwih kolot bakal leuwih nyongcolang. Bagian handap watangna jadi neusan sakumaha tatangkalan kayu. Sedengkeun watang pepelakan ngora mah henteu mikayu siga nu kolot, ku kituna henteu pati kuat sarta gampang ruksak.[1]
Mangpaat[édit | édit sumber]
Kentang pohara dipikaresep ku unggal jelema. Komo di sawatara wewengkon, aya anu ngajadikeunna kadaharan poko. Sajaba ti éta, kentang ogé loba ngandung vitamin B, C, jeung A. Minangka asal karbohidrat anu penting, di Indonésia kentang masih dianggap minangka sayuran anu mentéréng.[1]
Kulit Kentang[édit | édit sumber]
Kulit kentang nunda loba nutrisi sarta ogé ngandung loba serat, anu pohara penting pikeun kagiatan diét. Ngengkeun kulit napel dina kentang ogé mantuan ngajaga nutrisi daging kentang. Dumasar taun 2000 kalori diét, kentang panggang anu badag, kaasup kulit, mibanda 278 kalori. Ngan 3 kalori tina lemak. Beuleum kentang ngandung ngan 1% ti tunjangan lemak dianggap minangka bagian ti tarékah diét, kalayan 0% nu jadi lemak jenuhna.
Kentang sarta kulitna, ngandung vitamin C, B6, tambaga, kalium, mangan, sarta serat diét. Kentang jeung kulitna ngandung 18% beusi sarta 7,5 gram protéin, anu jarang kapanggih dina sayuran anu miboga konséntrasi luhur kawas éta. Kulit kentang ogé ngandung sagala rupa fitonutrien, anu mangrupa asal alami antioksidan anu mantuan nyegah karuksakan sél awak. Fitonutrien anu kapanggih dina kentang ngawengku karotenoid, flavonoid, sarta asam caffeic.
Kentang diklasifikasikeun minangka beuti, hartina bola dina akar, sarta ngandung protéin anu disebut patatin husus pikeun jenis sayuran. Patatin ogé digawé minangka antioksidan anu éféktif sarta mantuan nurunkeun tekanan darah. Kulit kentang komo bisa mantuan pikeun méré panangtayungan ka panyakit jantung sarta kanker.
Aya loba cara pikeun ngasakan kentang anu pikabitaeun. Di Amérika Sarikat, lolobana kentang didahar ku anu keur diét. Di Perancis lucir digoréngan, beuleum kentang ogé loba nu di mantégaan sarta krim haseum, kulit kentangna ditumpuk luhur jeung kéju sarta daging, éta sawatara conto anu umum. Anu samara kentang mindeng ditambahkeun ka kulit biasana luhur lemak jenuh, anu dipikawanoh pikeun kontribusi panyakit jantung, ku kituna merangan panangtayungan kentang éta sorangan nawarkeun. Cageur alternatif pikeun penyedap lemak biasana ditempatkeun dina kulit kentang ngawengku hummus, bawang, sarta mentéga alternatif, jeung nu séjénna.[2]


text:
Kalibrasi
Kalibrasi nyaéta nangtukeun nilai nu bener keur unggal bacaan dina alat ukur ku cara ngukur atawa ngabandingkeun jeung standar. Standarna dirawat ku organisasi nasional atawa internasional.
Keur konstanta fisik, beurat, jeung ukuran, nilaina dipikanyaho sarta dipaké dina Sistim Satuan Internasional (SI), saperti konstanta panjang nyaéta méter, beurat dina kilogram, sarta eusi dina liter.
Di Amérika, National Institute of Standards and Technology, bagian tina pamarentah féderal, ngarawat standar sarta ngarupakeun lembaga nu boga wewenang keur satuan SI jeung standar industri. NIST oge menelusuri, kaakuratan alat nu pakait jeung karusakan alat ukur maké standar turunan nu dirawat ku NIST, keur ngurangan kateupastian.


text:
Prasasti Pasir Awi
Prasasti Pasir Awi atawa Prasasti Ciampéa nyaéta salah sahiji prasasti titilar karajaan Tarumanagara
Daptar eusi
Perenah[édit | édit sumber]
Prasasti Pasir Awi perenahna di lamping kidul Pasir Awi (± 559m lbl) di wewengkon leuweung pagunungan Cipamingkis, désa Sukamakmur, kacamatan Jonggol, kabupatén Bogor persisna dina koordinat 0°10’37,29” BB (ti Jakarta) sarta 6°32’27,57”
Rupa bahan[édit | édit sumber]
Prasasti Pasir Awi geus dipikanyaho saprak taun 1867 sarta dilaporkeun minangka prasasti Ciampéa. Titilar sajarah ieu dipahat dina batu alam.
Eusi[édit | édit sumber]
Prasasti Pasir Awi ngandung gambar dahan jeung régang sarta dangdaunan jeung bungbuahan (lain aksara) ogé ngandung gambar sapasang tapak suku.
Panimuan[édit | édit sumber]
Prasasti ieu munggaran kapanggih ku N.W.Hoepermans dina taun 1864.
Tempo ogé[édit | édit sumber]
Tumbu kaluar[édit | édit sumber]
Rujukan[édit | édit sumber]
- Richadiana Kartakusuma (1991), Anekaragam Bahasa Prasastidi Jawa Barat Pada Abad Ke-5 Masehi sampai Ke-16 Masehi: Suatu Kajian Tentang Munculnya Bahasa Sunda. Tesis (nu diajengkeun salaku sarat pikeun meunangkeun gelar Magister dina widang Arkéologi). Fakultas Pasca Sarjana Universitas Indonesia.
- N.J.Krom “Inventaris der Hindoe-oudheden” ROD. 1914, l915:28-29 (dina jero katerangan atawa cutatan nomer 69)
- R.D.M.Verbeek “Oudheden van Java” VBG. XLVI. 1891:30-31.


text:
Pulo Jawa
Pulo Jawa téh hiji pulo di di gugusan kapuloan Sunda, Indonésia, nu mangrupa pulo pangpadetna di sakuliah dunya (tempo daptar pulo dumasar populasi). Legana 132.000 km pasagi kalawan 114 yuta pangeusi (864 jalma per km²), mun mangrupa nagara mandiri mah bakal jadi nagara kadua pangpadetna sadunya. Pulo Jawa mangrupa lemah cai pikeun pituin pikeun urang Sunda jeung Jawa.
Daptar eusi
Géografi[édit | édit sumber]
Alam[édit | édit sumber]
Pulo Jawa aya dina runtuyan kapuloan jeung Kalimantan (Bornéo) di béh kalér, Sumatra di béh kulon-ngalér, jeung Bali di béh wétan. Jawa téh mangrupa pulo panglegana ka-13.
Pulo Jawa ampir sagemblengna mangrupa bentukan vulkanik, nu ngandung teu kurang ti 38 gunung nyungcung nu nandakeun ayana aktivitas gunung api. Tempo Gunung api di pulo Jawa.
Manusa[édit | édit sumber]
Jawa mangrupa pulo pangpadetna sa-Indonésia, ampir 60% populasi Indonésia matuhna di pulo Jawa [1]. Pangeusi ieu pulo utamana mah urang Sunda (di bagian kulon) jeung Jawa (di bagian wétan), ngan kusabab laju migrasi ka ieu pulo nu luhur pisan, utamana ka wewengkon pakotaan, méh baé lengkep ku séké sélér ti mana baé. Pikeun ngimbangan ieu masalah, ti taun 1970 pamaréntah Indonésia ngampanyeukeun program transmigrasi: mindahkeun sabagian wargana sacara sukaréla ka pulo-pulo nu leuwih carang populasina (kayaning Sumatera, Kalimantan, jeung Sulawesi) sangkan pulo Jawa teu padet teuing.
Pulo ieu dibagi kana genep Daérah Tingkat I:
- Propinsi Banten
- DKI Jakarta
- Propinsi Jawa Kulon (Jawa Barat)
- Propinsi Jawa Tengah
- Propinsi Jawa Wétan (Jawa Timur)
- DI Jogjakarta
Sajarah[édit | édit sumber]
Pulo Jawa kawentar ku "manusa Jawa"-na, sakumpulan sésa fosil Homo erectus nu kapanggih deukeut walungan Brantas di Jawa Wétan. Kadieunakeun, kapanggih ogé sababaraha fosil ti wewengkon séjén, kayaning di situs Plawangan, guha Pawon, jeung sababaraha tempat séjénna.
Karajaan Hindu jeung Buda[édit | édit sumber]
Karajaan Islam jeung penjajahan Walanda[édit | édit sumber]
Pascamerdika[édit | édit sumber]
Ku dipilihna Jakarta jadi ibukota, pulo Jawa jadi puseur kagiatan politik jeung ékonomi Indonésia. Ka dieunakeun, alatan teu walatrana pangwangunan, antara puseur dayeuh jeung pilemburan téh jungkrangna beuki lega. Dayeuh-dayeuh jadi puseur kabeungharan, sedengkeun pilemburan di pulo Jawa tetep sangsara.
Sacara nasional, kanyataan jungkrang laju pangwangunan téh jadi masalah, sahingga loba nu boga angen-angen hayang mindahkeun ibukota ka wewengkon nu leuwih tengah sacara nasional, misalna ka Kalimantan, kalawan harepan pangwangunan bisa leuwih walatra sa-Nusantara.
Budaya[édit | édit sumber]
Sacara umum, kabudayaan nu aya di pulo Jawa bisa dibagi dua: budaya Sunda di wewengkon kulon jeung budaya Jawa di wewengkon wétan. Wates dua kabudayaan ieu, dumasar pangaruh kakawasaan masing-masing bangsa dina sawatara sumber sajarah, kira aya di walungan Cipamali atawa Diéng.
Tempo ogé Budaya Indonésia
Ageman[édit | édit sumber]
Pangeusi pulo Jawa lolobana ngagem Islam, lajeng Kristen (utamana di pakotaan), Hindu di sabudeureun Banyuwangi jeung basisir nu deukeut ka Bali, Katolik di sababaraha lembur di wewengkon kidul Jawa Tengah, Sunda Wiwitan di sawatara kampung adat Sunda (misalna di Kanékés), Budha nu diaragem nu urang Cina, jeung ageman lianna.
Séké sélér[édit | édit sumber]
- urang Jawa (tempo basa Jawa)
- urang Sunda (tempo basa Sunda)
- urang Madura
- Cina Indonésia
Tempo ogé[édit | édit sumber]
Bacaan salajengna[édit | édit sumber]
- JAVA, FACTS AND FANCIES, karya Augusta De Wit (1905). (faksimili nu bisa disusud ti Pabukon Universitas Georgia; DjVu & format lapis PDF)


text:
karya : Dadan Wahyudin
Tribun jabar, Selasa, 31 Januari 2012
PIWURUK GURU téh geuningan karasa ayeuna mah, yén diajar kudu soson-soson,
bisi kaduhung jagana. Béda jeung harta banda, élmu mah moal hésé mamawa. Moal hariwang digarong atawa aya nu nyopét.
Baheula basa bapa jumeneng kénéh, kuring pada ngogo ku koléha bapa, dipihormat tur
dipikaajrih ku balaréa. Ma’lum
bapa ngagem kalungguhan, kungsi jadi kadés dua periode di wewengkon
Cidaun Cianjur Kidul.
Ayeuna hirup kacida balangsakna. Aya paribasa, jalma
mah mending urut jalma sangsara, tinimbang urut jalma beunghar. Tumiba ka diri
kuring, rajakaya anu bro di juru bro di panto ngalayah di tengah imah ceuk nu
rahul mah moal béak tujuh turunan tétéla korédas sakereles, lir cihujan ragrag kana daun taleus. Sawah,
balong tur kebon, cohagna mah satungtung deuleu ti pasir beulah wetan ka pasir
béh kulon ladang ngumpulkeun nalika bapa nyepeng
kalungguhan, kiwari taya nu nyésa. Kuring teu
bisa ngokolakeuna. Alatan untung kalah buntung.
Usaha mercayakeun modal ka batur mah loba
kabelejogna. Satadina mah, hayang hirup énténg tina invés saham, hirup geunah kari
ucang anggé, unggal bulan teu weleh nampa bagi-hasil atawa pelesiran dina pakansi.
Ari dina promosina mah matak kataji, pinter
pisan ngirutna. Usaha pakét ngabibitkeun hayam pelung anu sapakétna ukur 10 juta, jangka
dua taun baris balik jinis tur batina mayeng ditransper kunu ngokolakeun ka nu
nyimpen modal salila lima taun. Majar manéh téh keur ceuyah, loba pesenan ti mancanegara
anu raresepeun ku halimpuna sora hayam, minangka ternak pinunjul teureuh
Cianjur.
Kaduana, ancrub dina usaha hayam patelor. Kuring
salaku invéstor teu kudu nyaho di mana jeung kumaha miara hayamna, nu penting mah setor duit pakét ka bank. Lamun panasaran
kana rupa hayam atawa kaayaan kandang hayam mah, cukup muka waé internét. Aya poto-potona
kumplit, tinggal di-“download”.
Bulan kahiji mah wayahna sing sabar, acan aya bagi-hasil,
da hayam endog mah ngendogna dina mangsa nincak umur 6 bulan. Jadi di bulan
katujuh kakara dibéré hasilna. Itungana
kaharti ku akal, nandakeun cirining usaha riil.
Coba tengetan: duit 5 juta cenah dipaké meuli 100 bibit hayam, dina mangsa 6 bulan bakal
endogan, produksina ditaksir 50 perséna, sabulana diitung 28 poé, jeung hargana 500 rupia tina saendogna. Ngarah teu kudu
ribed, duit bagi-hasil kari ditungguan, baris ditransper langsung kana nomer rekening séwang-séwangan.
“Janten tina 100 hayam dikali ukur 50% dikali
28 dinten teras dikali Rp. 500 minangka harga endog, hasilna kénging 700.000 rupia
sabulan kanggo Adén. Tah dikali deui 12 sasih pami dina sataun panginten
Adén ngeupeul 8.400.000 rupia. Cobi lamun 3 taun pas hayam
diapkir, 25.200.000 rupia lebet kana saku Adén, tina jinis ukur 5 juta,” kitu promosi si Odéd harita bari mencétan kalkulator.
“Ari pausahaan meunang bati ti mana?” cekéng téh can pati kaharti.
“Pausahaan tina ladang ngical bibit gé tos untung, da méséran langsung ti patani anu gaduh pancén miara hayam ti DOC nepi
ka dara ukur 15.000 rupia, ku pausahaan diical ka invéstor Rp. 50.000, aya langkung
35.000 rupia sanés? Tah, pami hayam ngendog langkung ti saparona, tur harga di pasar langkung ti 500 rupia sareng
gaduh sésa dinten ti étangan 28 dinten, éta minangka bonus pikeun
pausahaan. Sareng deuih tiasa ngical hayam apkir sareng gemukna,” cenah teu kireum-kireum
ngadoja kuring ku basa anu soméah daréhdéh, abong calo. Kuring bati unggut-unggutan tandaning kaharti.
Prospéktip, kauntungan nikel, balik jinis gancang, teu capé jeung énténg, duit baris balik bari
reundeuy anakan incuan ha ha…. nu model kieu cocog jeung cita-cita kuring, cekéng dina haté. Béléngéh kuring seuri sorangan. Emhh, hirup asa kubagja. Kieu ari geus gurat
hirup pibeunghareun mah.
Ayeuna lamun ngandelkeun ladang tina sawah, teu
kaérong hasilna. Tilu
bulan disambut, biheung kaala biheung moal. Pangpangna hama wereng jeung beurit
mahabu taya reureuhna. Kitu usaha séwa parahu teu bisa dibawa lumpat, usum pabaru mah pamayang balayar
téh sarieuneun, ombak tingjelegur ngagulung méh
sasuhunan imah.
Sawah warisan ti bapa satengahna ahirna dijual
pikeun modal pakét hayam. Kaasup kabéh parahu titinggal bapa ogé kapaksa dilégo pikeun usaha miara lauk emas di jaring apung
di Panté Malébér Cirata. Invéstor cukup nyadiakeun modal, teu susah ilubiung miara
laukna.
di TRIBUNJABAR, Rabu, 1 Februari 2012
Dunya mah teu lurus. Loba pungkal péngkolna. Kitu ogé tabéat jalma, réa ukal ékolna, mindeng kalimpudan
ku napsu jeung hawa sarakah. Aturan anu hadé tur bengras, diarakalan
ukur alus dina biwir wungkul. Dina prak-prakana mah mémbléh... Program pakét tarékah nataharkeun pikeun ngaronjatkeun kasejahteraan rahayat, loba
diarakalan pikeun ngarawu duit gedé kalawan gancang. Geus papada sipating manusa, hayang senang ku
jalan énténg. Tabéat éta diulik ku jalma
jahat. Ngarah percaya biasana kiriman duit “bagi-hasil”
munggaran mah ngahaja sinah lancar, maksudna ngarah pabéja-béja ka batur.
Beuki euyeub nu jadi anggota beuki loba nu kudu
dicumponan, antukna pakét teu kabayar, palakuna mun teu dibui paling minggat.
Eta nu karandapan ku kuring. Kuring duka invéstor
ka sabaraha, nu jelas ukur kabagéan dua bulan transperan duit
bagi-hasil téh, kabéhdieukeun lapur. Rék ngalaporkeun ka pulisi, saha nu dilaporkeuna, da si
Odéd ukur calo wungkul. Rék diontrog ogé kantorna gé ukur nyéwa ruko anu kiwari geus ganti nu nyéwa.
Sésa sawah ahirna ledis nungtut dijualan dipaké pangabutuh hirup sapopoé. Ayeuna kari imah butut,
anu suratna geus diborahkeun ka réntenir. Imah urut badéga jenatna bapa baheula, anu maot taun kamari kalayan
teu boga kulawarga, nya dijadikeun panganjrekan kuring. Geus dua kali si Ejé datang, cenah lamun manéhna datang deui katilu
kalina, heug kuring can bisa naur hutang, bakal diusir. Emh, aya ku raja téga ari ucing garong…
Ras nyawang ka mangsa katukang. Jelegurna paul ombak
basisir Cidaun umpal-umpalan katara endah ngagenyas. Pamayang sibuk nurunkeun
lauk hasil balayar sapeupeuting nyorang sagara pikeun makayaan
kulawargana. Gara-gara kolot teu bisa ngatik ngadidik turta teu
nyiapkeun pibekeleun hirup budak ka hareup, jalan hirup kuring pohara tarahalna. Kétang kuring ogé rumasa. Taya hojah, gawé ngan ukur ngadudut duit ti patani atawa pamayang anu buburuh ka
bapa. Duitna dipaké ulin jeung meulian
nu teu paruguh.
Nu matak basa disakolakeun ku bapa di Cianjur
Kota gé, kawas kuda leupas ti
gedogan. Sagala kahayang dianteur. Kuring jadi gedé hulu, hayang meunang pamuji ti batur, yén sanajan kuring asal ti lembur bau lisung nu adek ka
laut kidul, dina hal gaul kuring teu éléh ku urang kota.
Sabalikna, kana palajaran justru tibalik, kuring
mah kacida weugahna, hésé ngartina, gampang pohona,
loba mabalna batan asupna. Lamun kawénéhan aya batur sakelas anu
rajin diajar, mindeng dijejeléh.
“Laah, Na. Getol-getol teuing diajar. Persidén geus aya, menteri geus
aya, tentara réa, pulisi balatak, paling jadi tukang tambal jiga bapa
manéh ha ha ha…” ceuk kuring ka Asna anu keur ngadekul
maca buku bari dipungkas ku seuri ngagakgak. Diigelan ku balad kuring kawas si
Waton, Sulé, Lépos, jeung si Item tinggaragakgak bangun ku sugema.
Eta mah kajailan leutik. Dosa kuring nu moal
bisa dipohokeun ku Asna, sigana basa ngarebut Andini ti Asna. Harita Asna minangka Katua OSIS di sakola,
Andini sekretarisna. Dua rumaja aktip dina kagiatan sakola. Jajaka jeung wanoja
keur ngalaman mamanisna meungkeut katresna minangka cinta munggaran baruntak
alatan kuring. Kuring meredih ka bapa kuring sangkan bisa mibanda Andini anu
kabeneran bapana koléha bapa kuring. Pa Bisri, bapana Andini ngabandar
kalapa di kota Cianjur, anu barangna mindeng dikiriman ti Cianjur Kidul. Taya lian beunang ti anak buah bapa di
wewengkon Cidaun.
Pikeun mayengna bisnis kalapa tur sérab ku kalungguhan bapa, Pa Bisri teu bisa pakumaha, najan Andini
keukeuh hayang kuliah, ahirna tumarima dikawin kuring. Kuring ka balé nyungcung ngawangun rumah
tangga dina umur rumaja kénéh.
Basa Andini direbut ku kuring, Asna katangar ngalanglayung.
Tapi najan kitu, Asna getol nyelangan bapana milu nambal, malah mindeng maturan
bapana nepi ka peuting. Tamba kesel nungguan pasén,
Asna rajeun maca buku di kiosna.
“Punten…” Gebeg. Kuring reuwas kacida. Jajantung ratug tutunggulan méh copot sapada harita.
Sok sieun si Ejé jadi ngusir. Imah butut ogé geuning kacida mangpaatna. Bisa méré martabat kuring salaku kapala kulawarga. Tempat
reureuh anak pamajikan. Lamun heug diusir, atuh rék ngiuhan di mana, pamajikan jeung budak dua. Palias
ari kudu ngalaman saré di saung kardus atawa kolong jambatan. Ah, rék dilawan, kitu-kitu
teuing, rék diasongan bedog sugan. Kuring kabawa napsu!
Barang panto dibuka tétéla lain si Ejé. Haté bungangang. Horéng budak ngora kakara lulus SMA. Manéhna ngirim ondangan ti Asna,
cenah Asna hayang reuni leuleutikan jeung batur sakelas anu mancén tugas atawa nganjrek di
wewengkon pakidulan Cianjur Tempatna di pendopo Sindangbarang Ahad hareup.
Barang telek nu ngondang Asna, kuring langsung su’udon.
Nyel haté ngahéab. Ukur kekerot, teu bisa
pakumaha. Asna ngahaja rék ngawiwirang kuring di hareupeun batur sakelas pédah manéhna geus jugala. Manéhna masih boga haté kadua leutik ka Andini urut
bébéné manéhna anu direbut ku kuring. Sanajan hirup aing
nangkub, cadu ari kudu serahbongkokan kitu peta mah.
di TRIBUNJABAR, Kamis, 2 Februari 2012
Tétéla geuning….. Asna beda jeung sipat kuring anu teu weléh ngalajur napsu ngumbar
amarah. Haténa beresih lir cai gunung ngagenyas hérang taya geuneuk
maleukmeuk saeutik-eutik acan. Najan kungsi dinyenyeri ku kuring, éh soléh henteu dendem, daréhdéh jeung akuan teu dibuda-béda ka sakumna baturna kaasup kuring.
Asna mah motékar, kuring gé muji. Najan hirup kumbuh di sisi jalan mindeng mantuan
nambal jeung bapana sarta ukur tamat
SMA, kiwari Asna jeneng. Sikep disiplin tur tulatén anu ngancik dina dirina geus nganteurkeun jadi pangusaha
béngkél nu boga ajén sakabupatén Cianjur. Asna rék ngagarap wewengkon basisir
Cianjur Kidul kayaning Naringgul, Agrabinta, Sindangbarang jeung Cidaun pikeun “ekspansi”
usaha béngkélna. Lian ti éta, Asna boga niat ngajeujeuhkeun batur sakelasna anu masih
kénéh ngaligeuh atawa teu boga gawé matuh, utamana anu nganjrek
di pakidulan, rék diajak usaha babarengan. Sakalian Asna ménta do’ana réhna bulan hareup rék indit jarah ka tanah suci sakulawarga.
Réngsé ngawangkong ngalor-ngidul, batur-batur Asna anu butuh
pakasaban ku Asna diajak ngobrol sacara pribadi minangka wawancara. Batur-batur
séjén nu boga gawé merenah mah tuluy uplek ngaguar
mangsa éndah di sakola baheula. Kuring
satadina mah rék mabal kasieunan, ku sikep Asna sakitu soméahna teu jadi.
“Dupi, Adén kersa nyepeng Kapala Bengkel Cabang Cidaun? Supados
caket sareng kulawargi…” ceuk Asna meni daria naker bari tetep ngaadénkeun ka kuring. Kuring samar polah.
Sakedapan ngembang kadu rék dibéré jabatan sakitu luhungna.
“Aduhh, punten sanes nolak pangasih, Pa Asna.
Rumaos abdi mah jalmi teu gaduh kaparigelan nanaon, ku badé diangkena janten padamel
ogé kalintang bingahna,” ceuk
kuring teu sakara-kara dumadakan bisa basa lemes,
biasana garihal jeung saengabna. Lain teu daék jadi Kapala, duméh teu boga élmu nanaon komo kudu ngamenej
pagawé sagala. Kumaha mun bangkrut? Mending gé jadi pagawé biasa wé, kitu galécok haté. Si Junéd mah pantes dipersén
Kapala Béngkél di Agrabinta kapan
lulusan tehnik Suryakancana, kitu ogé si Deni di Naringgul manéhna jebolan
tehnik Itenas Bandung.
“Kinten-kinten cocog di posisi mana Dén, supados abdi gampil
metakeun karyawan kanggo di cabang Cidaun? Wios kepala cabang Cidaun urang eusi
ku padamel ti pusat,” ceuk Asna bari ngagutret nyentangan format eusian wawancara.
“Ah, abdi mah wios wé atuh bagian ngahampelas atanapi ngelap mobil anu atos diservis wé, éta gé manawi kaanggo..”
ceuk kuring tungkul. Haté bati kumejot jeung gereget dibéré kalungguhan sakitu hadéna, bet ditolak. Kaduhung sagedé gunung gedé, Baheula kedul diajar, teu nurut ka kolot jeung
ka guru. Sakola saukur lulus wungkul,
teu boga kaparigel nanaon. Ahirna sué. Kasempetan moal datang dua kali, ceuk si
Sulé mah.
Lamunan kuring kagebah ku sora resleting basa
Asna muka kantongna.
“Ieu gajih Adén anu munggaran!” ceuk Asna bari
ngasongkeun amplop bodas.
“Naha? Kapan abdina ogé teu acan damel?” cekéng
semu kerung, teu wani nampa, bisi kuring disangka baramaén ilubiung dina
gempungan ieu. Sudi teuing!
“Sadaya karyawan abdi mah, gajihna dipayunkeun, supados
suhud sareng tiasa kanggo modal di damel,” ceuk Asna daria bari mémérés
kantongna.
“Sareng ieu, katineung ti pun bojo, anu teu
tiasa nyarengan. Lumayan kanggo boro-boroeun anu di bumi. Sumangga ditampi!”
ceuk Asna méré kontang anu eusina emi, abon, sardencis, sirop, tauco, jeung
rupa-rupa kueh. Panyangka téh, Asna ngahaja rék ngabeubeutkeun martabat kuring
pédah hirup kuring ayeuna keur sué atawa masih kénéh boga duriat ka Andini. Panyangka
kuring nyalahan. Sabot ditanyakeun ka si Junéd jeung si Déni, singhoréng papada
mareunang amplop jeung kontang. Kitu ogé si Waton balad kuring anu sapopoé nyalo
di stamplat Sindangbarang diperenahkeun jadi Satpam di béngkél cabang
Sindangbarang sarua pada kabéré..
“Aya keur ngalunasan si Ejé jeung pangbagéa nu
di imah,” gerentes haté satengah lumpat muru angkutan anu ka Cidaunkeun. Hayang geura-geura amprok jeung Andini katut
barudak. Rumasa lamokot ku dosa. Geus
moporékeun jeung nganyenyeri wungkul. Turta jangji rék ngawangun kahirupan anu hadé,
bari miceun sagala su’udon.
Alhamdulillah Gusti, kuring diparengkeun boga
batur anu haat bisa méré sumanget turta ngajait tina lamping anu lungkawing.
Sajajalaneun angkutan mapay basisir, tingjelegurna
ombak sagara Hindia nu satadina pikakeueungeun katara éndah mawa harepan.. ****
(Pasirgede,
Kampus Suryakancana kasorenakeun, Cianjur)


text:
Modulasi sudut
Modulasi sudut nyaéta salasahiji golongan tina modulasi analog. Téknik ieu dumasar kana dirobah-robahna sudut (atawa fase) sinyal pamawa sunusoida pikeun ngirimpkeun data, béda jeung modulasi amplitudo (AM) anu ngarobah-robah amplitudo sinyal pamawa. Dina AM, spéktrum sinyal modulasi dina dasarna mangrupakeun spéktrum sinyal informasi anu ditranslasi (digésér) sarta bandwidth pikeun pangiriman henteu pernah ngaleuwihan dua kali ti bandwidth sinyal informasi. Dina modulasi sudut, komponén-komponén spéktrum sinyal modulasi henteu pakait jeung spéktrum sinyal informasi. Sajaba ti éta, superposisi henteu lumaku sarta bandwidth sinyal nu dimodulasi biasana sudutna leuwih gedé ti dua kali bandwidth sinyal informasi. Sanajan kitu, paningkatan bandwidth jeung karumitan sistem ieu kaubaran ku dihasilkeunana unjuk gawé nu leuwih hadé dina hal nyingkahan nois jeung interférensi.
Aya dua rupa modulasi sudut, nyaéta:
- Modulasi frékuénsi atawa Frequency Modulation (FM)
- Modulasi fase atawa Phase modulation (PM)
Daptar eusi
Modulasi sudut jeung frékuénsi instan (sakedapan)[édit | édit sumber]
Pikeun modulasi sudut, pamawa modulasi dinyatakeun ku:
... (1)
dimana A jeung mangrupakeun konstanta sarta sudut fase mangrupakeun hiji fungsi tina sinyal informasi m(t).
Lamun urang nulis persamaan di luhur jadi:
... (2)
dimana
mangka urang bisa ngadéfinisikeun frékuénsi radian instan (sakedapan) tina , nu dilambangkeun ku saperti kieu:
... (3)
Perlu dicatet yén upama , mangka
Fungsi jeung dipikawanoh sabagé panyimpangan fase sakedapan (atawa instantaneous phase deviation) jeung panyimpangan frekuensi sakedapan (atawa instantaneous frequency deviation) ti xc(t). Kuantitas anu didéfinisikeun ku:
max ... (4)
disebut panyimpangan frékuénsi radian (atawa radian frequency deviation) maksimum (atawa puncak).
Spéktrum Fourier sinyal modulasi sudut[édit | édit sumber]
pamawa nu dimodulasi sudut anu dinyatakeun ku persamaan (1) di luhur bisa ogé dinyatakeun dina wangun éksponénsial:
... (5)
dimana R hartina "bagian ril tina". Lantaran persamaan ieu, modulasi sudut disebut ogé modulasi éksponénsial.
Lamun ditulis dina wangun dérét, mangka persamaan (5) jadi:
-
-
- = ... (6)
-
jadi sinyal modulasi sudut ngawengku pamawa nu teu dimodulasi ditambah rupa-rupa sélér nu dimodulasi amplitudona saperti , ... jeung réa-réa deui anu boga puseur di .
Tempo ogé[édit | édit sumber]
Tumbu kaluar[édit | édit sumber]
Rujukan[édit | édit sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993


text:
Ucing-ucingan
Ucing sumput nyaéta kaulinan lulumpatan jeung nyingcétan lantaran diudag jeung rék ditoél ku nu jadi ucing.
Palaturan[édit | édit sumber]
Ucing-ucingan biasana dipaenkeun ku leuwih ti 2 urang. paraturananan dimimitian ku undian/hompimpah pikeun nangtukaeun saha ucingna. budak anu kabagen jadi ucing kudu ngudag babaturanana sangkan beunang katoel/katepak. aya dua paraturan nyaeta mun geus beunang katoel ku ucing, otomatis jadi ucing jeung budak nu jadi ucing samemehna bisa bebas tina tugas jadi ucing.
Paraturan sejenna, mun pareng beunang katepak ku ucing, nu katepak eta otomatis jadi babaturan ucing, jeung nu ucing memehna tetap jadi ucing tepi ka kabeh anu miluan ucing-ucingan bisa katewak. mun geus katewak, biasana balikan deui tina hompimpah.


text:
Senin, 08 April 2013
Mikaweruh Pedaran jeung Kalimah Refleksif sarta Kalimah Resiprokatif
Posted by Nungky Tri Yunica in Bahasa Sunda
Pedaran dina basa Indonesia disebut oge Eksposisi, nyaeta wacana nu eusina ngajentrekeun tur medar hiji objek, prosesna, tujuanana jeung gunana. Wacana pedaran ditujukeun pikeun ngajembaran pangaweruh hiji jalma, nu sakapeung disebut oge wacana prosedural.
Disebut wacana prosedural kulantaran dina eta wacana ngagambarkeun cara ngalaksanakeun hiji pagawean, upamana wae :
1. Resep kueh,
2. Resep kadaharan,
3. Cara nyieun karajinan tina sampah organik, jsb.
Aya rupa-rupa teknik anu bisa dipake dina nyusun wacana eksposisi, nyaeta :
1. Identifikasi
2. Babandingan
3. Ilustrasi
4. Klasifikasi
5. Definisi
6. Proses
Conto pedaran :
Kasenian Daerah Indonesia teh kaasup nagri anu beunghar ku budaya, hususna budaya daerah, saban seler bangsa, anu nyicingan rebuan pulo di Indonesia, mibanda kabudayaan sewang-sewangan. Diantarana kasenian daerah. Naon ari kasenian daerah teh? Tangtu bae, kasenian anu lahir sarta hirup di daerah. Ieu kasenian teh perlu diipuk jeung di mekarkeun lantaran mangrupa salah sahiji kakayaan bangsa. Kasenian daerah anu hirup, dipikawanoh, tur dipikaresep ku seler bangsa kabeh, sarta anu nyiptakeunana disebut kasenian nasional. Jadi, kasenian daerah teh mangrupa unsur pangwangun kasenian nasional. Kasenian Jaipongan umpamana, ieu kasenian asal Jawa Barat teh geus jadi kasenian nasional. Lain bae urang Sunda nu mikaresep Jaipongan teh, tapi oge dipikaresep ku bangsa lain. Lamun ditalungtik kasenian Sunda teh kacida lobana. Tapi dina wanci kiwari kasenian Sunda teh nungtut ngurangan, lantaran generasi ngora teu ngilu neruskeun miara kasenian. Kasenian Indonesia teh loba, misalna bae : wayang golek, jaipongan, cianjuran, angklung, calung, kendang penca, ketuk tilu, kuda lumping, reog, sandiwara, longser, kakawihan, kawih, jeung dombret. Eta kasenian Sunda nu ditataan teh karek anu kacatet wungkul.
Babaran Kecap
1. Saban seler : unggal jalma
2. Sewang-sewangan : masing-masing
3. Diipuk : dipupuk
4. Ditalungtik : ditilik, diperhatikeun
5. Wanci kiwari : waktu ayeuna
6. Bangsa deungeun : bangsa ti nagara lain


text:
1Anu kuat imanna, wajib ngadeudeul ka anu kurang kuat, ulah genah-genah sorangan bae. 2Kamampuhan urang masing-masing kudu dimangpa'atkeun pikeun batur, supaya imanna dikuatkeun. 3Kapan Al Masih oge tara mentingkeun salira ku anjeun, sakumaha cek Kitab: ‘Pamoyokna jalma-jalma ka maraneh, keunana ka Kami.’ 4Sabab anu ditulis baheula teh, maksudna, keur pepeling ka urang kiwari. Upama dibaca, eta Kitab Suci teh, bisa nguatkeun pangharepan urang ku lantaran pangajaranana tea, nya eta ngeunaan katawekalan jeung panglipur. 5Mugia Allah anu jadi sumber kapengkuhan jeung lautan panglipur, marengkeun aranjeun runtut-raut sauyunan, — luyu jeung pangersa Isa Al Masih — 6supaya aranjeun bisa ragem, sasora sabiwir, ngamulyakeun ka Allah nu jadi Rama Isa Al Masih, Gusti Jungjunan urang. 7Ku sabab eta kudu silih tembrakeun hate, sakumaha Al Masih oge geus nembrakkeun manah-Na ka aranjeun, supaya jadi kamulyaan ka Allah. 8Nu dimaksud ku simkuring tegesna kieu: Pikeun ngabuktikeun kasaestuan Allah, Isa Al Masih teh geus kumawula ka bangsa anu disunat, pikeun ngayakinkeun eta bangsa tina hal perjangjian Allah ka karuhun-karuhunna. 9Jaba ti eta, supaya bangsa-bangsa lianna oge ngamulyakeun Allah, anu sakitu welas asih-Na ka maranehna. Cek Kitab: ‘Abdi sumeja ngagung-ngagung Anjeun di kalangan bangsa-bangsa lian. Pajenengan Gusti sumeja dipuji-puji.’ 10Saterusna: ‘He bangsa-bangsa, masing suka bungah, babarengan jeung umat Mantenna!’ 11Saterusna deui: ‘He bangsa-bangsa kabeh, paruji Pangeran! Sakabeh umat mangka ngamulyakeun ka Mantenna.’ 12Terus saur Nabi Yesaya: ‘Tina bongkot Isai, engke bijil hiji seuweu, baris ngereh bangsa-bangsa, sarta jadi pangharepan pikeun bangsa-bangsa lian.’ 13Mugia iman aranjeun ginanjar kabagjaan jeung katengtreman ti Allah, supaya ku kawasaning Ruh Allah pangharepan aranjeun tambah manteng jeung tambah manteng bae. 14Dulur-dulur! Saenyana simkuring percaya, yen aranjeun teh geus kaancikan ku watek-watek anu hade, asak pangalaman, tur sanggup silih geuing. 15Hanas kitu, simkuring teh, ngawani-wanikeun maneh nyuratan ka aranjeun. Lantaran kajurung ku karumasaan yen, simkuring geus dikersakeun ku Gusti jadi rasul jeung awahing ku keyeng hayang ngingetan. 16Bubuhanana simkuring teh dikersakeun jadi rasul anu kudu ngawawarkeun Injil ti Allah ka bangsa-bangsa luareun bangsa Yahudi. Maksud simkuring mah, ngan seja nyanggakeun bangsa-bangsa luareun bangsa Yahudi tea ka pangkon Allah, sanggeus maranehna disucikeun ku Ruh Allah. 17Enggoning ngawula ka Allah ku kersaning Al Masih, simkuring teh asa agul. 18Ari nyaritakeun nu sejen-sejen mah, simkuring teh, teu wani. Nyaritakeun soteh nu kaalaman ku sorangan, perkara padamelan Anjeunna anu dipercayakeun ka simkuring, nya eta nungtun anut bangsa-bangsa luareun bangsa Yahudi tea. Eta ku simkuring parantos dilakonan boh ku ucap, boh ku lampah, 19sarta ku tanda-tanda ajaib, mujijat-mujijat, jeung pangawasaning Ruh Allah. Simkuring ngawawarkeun Injil Kasalametan teh, estu nepi ka tutugna: Mimiti ti Yerusalem jeung sakurilingeunana, tug nepi ka Ilirikum. 20Ngawawarkeunana ge ka tempat-tempat anu sama sakali can ngadenge jenengan Al Masih. Atuh simkuring teh, pohara ngarasa agulna lantaran tetela, ngawangun teh di tempat anu sama sakali can aya tapak batur. 21Eta teh saluyu jeung tulisan dina Kitab Suci: ‘Jelema-jelema anu tadina can kasumpingan, malah eta nu baris diparengkeun narenjo ka Anjeunna. Anu tadina can kawawaran, malah eta nu baris diparengkeun ngadarenge jeung ngalarti kana hal eta.’ 22Tah kitu sababna, nu matak unggal rek ngalongok ka aranjeun, aya bae halanganana. 23Tapi ayeuna mah, pagawean di dieu teh geus teu perlu ditungkulan deui. Jaba ti kitu, ongkoh geus mangtaun-taun simkuring hayang nepungan aranjeun. Atuh pohara kumejotna. 24Mudah-mudahan engke, ari rek ka tanah Sepanyol, simkuring bisa nyimpang heula ka aranjeun. Kahayang mah, sanggeus urang sosonoan, hayang dianteurkeun ku aranjeun ka ditu, ka Sepanyol tea. 25Ayeuna simkuring teh keur di jalan rek ka Yerusalem, mawa kiriman keur ka jamaah di dinya. 26Nya eta kikiriman ti urang Makedoni jeung Ahaya, sidekahna beunang maranehna iuran, sumbangkeuneun ka anggota-anggota jamaah anu mariskin di Yerusalem. 27Maranehna teh ngarasa wajib; nya kitu itung-itung mulang tarima, dumeh ngarasa kahutangan budi ku urang Yerusalem. Maranehna nu lain urang Yahudi, rumasa geus ngabogaan harta anu sipat rohani ti urang Yahudi. Jadi, ngarasa wajib ngabantu ku harta anu sipat jasmani. 28Di mana ieu urusan masrahkeun eta sumbangan ti bangsa-bangsa sejen geus beres dilakonanana ku simkuring, simkuring rek terus ka Sepanyol sarta tangtu nyimpang ka aranjeun. 29Simkuring yakin datang ka aranjeun teh baris rebo ku berkah-berkah ti Al Masih. 30Sajeroning kitu, dulur-dulur, — demi Isa Al Masih sarta demi kanyaah anu asal ti Ruh Allah — simkuring teh menta dibantu dipangnedakeun ka Allah. 31Mugi-mugi simkuring ulah kungsi meunang gangguan naon-naon ti jelema-jelema anu marantangul di Yudea; kitu deui jeung tugas simkuring nepikeun kikiriman, bisa lungsur-langsar katarima sakumaha mistina ku umat-umat suci di Yerusalem. 32Supaya di mana geus diparengkeun ku Allah bisa tepung jeung aranjeun teh, urang masing-masing bisa sosonoan kalawan senang jeung gumbira. 33Mugi-mugi Allah, anu jadi sumber kabagjaan, nyarengan ka aranjeun.
Copyright
Learn More


text:
Génétika
Genetika (tina basa Yunani genno Yevvώ= ngalahirkeun) hartina élmu gén, nurunna sipat, jeung variasi organisme. Kecap genetika (genetics kétang) munggaran dilarapkeun pikeun ngagambarkeun ulikan ngeunaan pola turunan jeung élmu variasi ku élmuwan Inggris William Bateson dina suratna ka Adam Sedgwick tanggal 18 April 1905.
Manusa mimiti ngalarapkeun pangaweruh genetika ti jaman prasajarah dina prakték doméstikasi jeung kawin seléktif tutuwuhan jeung sato ingon. Dina panalungtikan modérn, genetika nyadiakeun alat penting pikeun nyaliksik fungsi-fungsi gén. Dina hiji organisme, émbaran genetik umumna dibawa dina kromosom, dina wujud struktur kimiawi molekul DNAna.
Gén téh nyandikeun émbaran nu diperlukeun pikeun nyintésis runtuyan asam amino dina protéin, nu salajengna migawé rupa-rupa pancén dina nangtukeun fénotipe ahir organismena. Dina organisme diploid, alél dominan dina hiji kromosom bakal nguntup éksprési gén résésif. Frase nyandikeun mindeng dipaké nujul ka gén nu ngandung paréntah ngeunaan cara ngawangun hiji protéin. Modél dina gén nu nyandikeun protéinna. Konsép "hiji gén, hiji protéin" kiwari mah dianggap simplistik, kusabab bisa baé hiji gén ngahasilkeun rupa-rupa protéin, gumantung kana pangaturan transkripsina. Gén nu nyandikeun runtuyan nukléotida dina mRNA, tRNA jeung rRNA, diperlukeun pikeun sistésis protéin.
Genetika nangtukeun kalolobaan (tapi teu sakabéhna) panémbong hiji organisme, kaasup manusa, sarta meureun paripolahna. Béda lingkungan jeung faktor acak ogé mangaruhan pisan. Kembar (idéntik) monozigot, klon nu dihasilkeun tina awal meulahna hiji émbrio, mibanda DNA nu sarua, tapi béda kapribadian jeung sidik ramona. Tutuwuhan nu idéntik sacara genetik nu dipelak di iklim nu leuwih tiis biasana ngahasilkeun asam lemak nu leuwih pondok sarta leuwih teu jenuh sangkan henteu beku.
Sajarah[édit | édit sumber]
Widang garapan genetika[édit | édit sumber]
Tumbu kaluar[édit | édit sumber]
Publikasi nu patali[édit | édit sumber]
- Advanced Genetics
- American Journal of Human Genetics
- Annual Reviews of Genetics
- European Journal of Human Genetics
- Genes and Development
- Human Molecular Genetics
- Journal of Heredity
- Latest Genetics News
- Nature Genetics
- Nature Reviews Genetics (journal home)
- Nature Genome Gateway
- Pharmacogenetics
- Journal of Medical Genetics


text:
Zoran Corporation
-
Artikel ieu ngeunaan Zoran corporation. Keur other uses, tempo Zoran.
Zoran Corporation nyaeta hiji pausahaan tehnologi digital multinasional, nu kantor puseurna di Silicon Valley. Ngaran Zoran asalna tina kecap Hebrew keur silikon. Zoran asup ka nagara bagean Delaware tur boga kantor di Kanada, Cina, Inggris, Jerman, India, Israel, Jepang, Korea, Taiwan, jeung AS.[1]
Sajarah[édit | édit sumber]
Zoran Corporation (NASDAQ:ZRAN) diadegkeun taun 1983 ku Dr. Levy Gerzberg, kalayan fokus kana tehnologi DSP. Taun 1997 Zoran miboga CompCore Multimedia tur ngangkat George T. Haber jadi Executive VP jeung Déwan Diréksina. Mr. Haber ngamimitian GigaPixel, Mobilygen tur kiwari jadi CEO CrestaTech. Danget ieu Zoran ngamekarkeun tur nyieun chip nu dipaké dina elektronika konsumen kaasup pamuter DVD, pangrékam DVD, HDTV, Kaméra Digital jeug Set-top box.
Taun 2003, Zoran meuli Oak Technologies.
Rujukan[édit | édit sumber]
Tumbu luar[édit | édit sumber]
- http://www.zoran.com/ - Company WebsiteCitakan:Compu-hardware-stub


text:
Jaladri
Jaladri atawa samudra (tina Basa Sangsakerta) nyaeta sagara nu lega tur mangrupa massa cai asin nu nararumbu ngawengku sakabeh pabeungeutan bumi, diwawatesan ku buana atawa kapuloan gede.
Aya lima samudra di bumi nyaeta:
Keur Samudra Kidul, di sababaraha nagara jeung kabudayaan di dunya, henteu dianggep minangka samudra nyorangan, tapi kabagi jadi Samudra Atlantik, Samudra Hindia jeung Samudra Pasifik kalayan wates kidulna basisir buana Antartika. Sedengkeun babagian wates samudra ku Organisasi Hidrografik Internasional, nyebutkeun yen Samudra Kidul dimimitian ti basisir buana Antartika tepikeun ka wates 60 darajat Lintang Kidul.
Samudra ngawengku 71% pabeungeutan bumi, kalayan legana kira-kira 361 juta kilometer pasagi, eusina kurang leuwih 1.370 yuta km³, kalayan jero raratana 3.790 meter. (Itungan ieu henteu kaasup sagara nu teu numbu ka samudra, siga Laut Kaspia).
Bagian nu leuwih leutik ti samudra nyaeta sagara, selat, jeung teluk.
Samudra atawa samudera oge mangrupa ngaran urut karajaan Islam di Propinsi Aceh, Indonesia.


text:
Mesin ketik
Mesin Ketik nyaéta alat atawa piranti nu bisa nyieun citakan hurup atawa tanda baca di luhureun kertas sarta hasilna mangrupa citakan.[1] Mesin ketik anu diproduksi ayeuna diwangun ti mesin ketik konvensional sarta mesin ketik listrik (electric typwriter) anu ngabogaan pangabisa pikeun nunda data.[1] Mesin ketik konvensional henteu ngagunakeun tanaga listrik anu dilengkepan kalayan tampilan pilihan sagala rupa jenis hurup sarta pita tinta anu bisa ngahapus ketikan anu salah.[1] Mesin ketik mimitina diproduksi sacara masal ku Ramington Arms Lompany dina 1873. Dina awalna pamakéan mesin ketik ieu dianggap rada ngahésékeun alatan tombol hurup dina papan ketikna nyieun pakasaban ngetik jadi leuwih laun batan nulis leungeun.[1] Dina waktu éta tombol hurup disusun sacara alfabet.[1] Saterusna dipigawé panyusunan deui lokasi tombol hurup anu leuwih éféktif.[1] Hurup anu leuwih mindeng dipaké dina basa Inggris disimpen dina hontalan ramo anu gampang.[1] Susunan ieu dingaranan Qwerty anu asalna ti hurup susunan jajar kahiji susunan tombol dina mesin ketik.[1] Tombol ieu tuluy disebut kalayan ngaran "papan konci" dina kamajuan téknologi, kiwari pamakéan mesin ketik geus loba ngurangan.[1] Fungsi mesin ketik sacara bertahap digantikeun ku komputer.[1] Sistem Duorok papan ketik jeung sistem Qwerty leuwih gampang maké Qwerty, utamana saprak mimiti diwanohkeun sistem ngetik sapuluh ramo, komo jelema anu keur getik henteu perlu nempo lokasi hurup dina papan ketik.[1] Sajaba sistem qwerty aya ogé sistem sistem Duorok anu diwanohkeun ku pangajar bangsa Amérika Sarikat, August Duorak sarta William Denly, dina taun 1930-an.Qwerty Sistem ieu tétéla kurang populér dibandingkeun jeung sistem qwerty, sanajan di sawatara panalungtikan kabuktian yén sistem Duorok bisa leuwih ngabagi nempatkeun pangetikan.[1] Sistem ieu ngabagi penempatamn hurup vokal sarta konsonan pikeun kadua belah leungeun vokal (a, o, e, u, sarta i) disimpen dina jajaran tengah palebah kénca, sedengkeun konsonan anu paling sering dipaké (d, h, t, n, sarta s) disimpen di bagian tengah katuhu.[1]
Jenis-jenis Mesin Ketik[édit | édit sumber]
Jenis sarta wangun mesin ketik anu aya didunya perkantoran pohara variatif ditempo ti sagi kualitas, merek, sarta modél.[2] Ditempo tina merekna mesin ketik aya sawatara jenis antara séjén: Olimpia, Royal, Adler, Brother, Continental, IBM jsb.[2] Sarta aya ogé anu dicokot ti ngaran pamanggih mesin ketik atawa ogé ti ngaran pabrik.[2] Jenis-jenis mesin ketik bisa kagolong jadi:
- Badag leutikna ukuran mesin.
Kahiji nyaéta Mesin ketik portable.[2] Mesin jenis ieu ukuranana leutik sarta hampang nepi ka bisa dibawa kamana-mana sarta dilengkepan ku hiji tutup anu nyarupaan tas atawa koper leutik.[2] Kadua Mesin ketik semi standar Mesin ketik semi standart dingaranan ogé jeung mesin ukuran sarta leuwih komponénna ti mesin ketik portable.[2] Katilu Mesin ketik standar.[2] Ukuran mesin ketik anu pangbadagna sarta beurat nepi ka hésé mindahkeunana.[2] Sarta perlengkapanna leuwih sampurna ti mesin ketik ukuran portable sarta semi standar.[2]
- Dumasar ukuran hurup.
Kahiji Mesin ketik hurup Pica (Pica type).[2] Hurup Pica nyaéta jenis hurup ukuran badag, saban sainci ketikan nempatan sapuluh hentak.[2] Ieu biasana dipaké karya ilmiah.[2] Kadua Mesin ketik hurup Elite (elite type).[2] Ukuran hurup ieu leuwih leutik ti hurup pica.[2] Saban sainci ketikan ngamuat 12 hentak.[2]
- Dumasar tanaga penggerak
Kahiji Mesin ketik manual (Manual type writer) Mesin ketik ieu mindeng disebut jeung mesin ketik leungeun anu digerakkan ku leungeun manusa, mimitina ti ngagerakkeun tuts, ngeserkeun gandaran jsb.[2] Kadua Mesin ketik listrik (electric type writer) Mesin ketik ieu digerakan ku tanaga listrik.[2] Manusa boga peran minangka ngadalikeun pengoprasian.[2]


text:
Warta Sunda • Umum • Saptu, 18 Agustus 2012 00:26
(SundaNews, Cianjur) Déwan Kesenian Cianjur (DKC) ngayakeun kagiatan rampak buka puasa di Sékrétariat DKC, Jl. Suroso 46, Cianjur, Salasa (14/8/2012). Ieu kagiatan téh mangrupa agénda taunan saban bulan Ramadhan. Tujuanna tangtu baé pikeun ngaraketkeun tali silaturahmi papada komite seni nu aya di DKC.
Ieu kagiatan, diluuhan ku Komite Seni Tari, Kawaritan, Pencasilat, Cianjuran, Seni Musik, Seni Rupa, Film jeung Multimedia, Sastra, Padalangan, Teater, jeung Komite Pertunjukan Rakyat.
Dina ieu kasempetan, Andri Kartanegara, Ketua Umum DKC nepikeun informasi program gawé anu baris dilakonan. "DKC ditunjuk Disparbud Provinsi Jabar pikeun ngokolakeun Festival Film Remaja, bulan Oktober nu bakal datang. Ieu téh janten prestasi jeung kareueus kanggo Cianjur. Ku kituna, dipiharep pangrojong ti sakumna pihak, hususna komite-komite seni,sangkan ieu program tiasa sukses." Kitu pokna Andri.
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Extremely low frequency
Extremely low frequency (ELF) nyaéta pita frékuénsi radio mimiti 3 nepi ka 30Hz.
Daptar eusi
Pamangpaatan[édit | édit sumber]
ELF dipaké ku Angkatan Laut Amérika Sarikat pikeun ngalaksanakeun telekomunikasi jeung kapal selam nu aya di handapeun beungeut cai. Alatan konduktivitas listrik cai uyah, kapal selam teu katembus ku kalolobaan komunikasi éléktromagnétik. Tapi sinyal dina ELF bisa nembus leuwih jero. Tingkat transmisi data anu pondok dina ukuran sababaraha aksara pér menit, ngawatesan pamakéanana pikeun saluran komunikasi. Umumna sinyal ELF dipaké pikeun maréntahkeun kapal selam ambéh indit kana jejero periskop sarta ngamimitian sawatara wangun kontak séjénna. Tempo ogé: komunikasi jeung kapal selam.
Salah sahiji pasualan anu mecenghul waktu mancarkeun frékuénsi ELF nyaéta ukuran anteneu. Pikeun ngirimkeun talatah internasional ku cara maké frékuénsi ELF, diperlukeun anteneu nu kacida badagna. AS miara 2 tempat, di Leuweung Nasional Chequamegon, Wisconsin sarta Leuweung Nagari Escanaba, Michigan, nepi ka kabéhanana dirakrak dina bulan Séptémber 2004 katompernakeun. Kadua tempat éta ngagunakeun kawat listrik panjang minangka anteneuna, dina jarak ti 14 nepi ka 28 mil (22,5 nepi ka 45 kilométer). Alatan anteneu anu henteu éfisién, mangka diperlukeun sajumlah gedé tanaga listrik pikeun ngajalankeun sistem ELF.
Geus aya sawatara kaprihatinan ngeunaan akibat ékologi anu dihasilkeun ku pamakéan frékuénsi ELF. Dina taun 1984 saurang hakim féderal ngeureunkeun konstruksi anteneu anu merlukeun leuwih réa studi lingkungan sarta kaséhatan. Pamadegan ieu ditampik ku pangadilan banding féderal ku alesan yén Angkatan Laut AS nganyatakeun geus méakkeun leuwih ti 25 juta dolar pikeun mariksa éfék médan éléktromagnétik kalayan hasil anu némbongkeun yén éfékna sarua jeung éfék anu diciptakeun ku jalur distribusi tanaga listrik standar. Pamadegan ieu teu ditarima ku unggal jelema.
Pamancar nu dijalankeun dina frékuénsi 20 Hz ogé kapanggih di méteran inspéksi jalur pipa. Sinyal anu dikirimkeun mindeng dipaké pikeun ngalacak méteran inspéksi jalur pipa waktu macét dina jalur pipa.
Patén[édit | édit sumber]
- Tanner, R. L., U.S. Patent 3215937 "Extremely low-frequency antenna". 1965.
- Hansell, Clarence W., U.S. Patent 2389432, "Communication system by pulses through the Earth".
Tempo ogé[édit | édit sumber]
- Komunikasi jeung kapal selam
- Spéktrum éléktromagnétik
- Résonansi Schumann
- TACAMO
- Daptar singgetan
- éfék kulit
Rujukan sarta tumbu luar[édit | édit sumber]
- "Radio waves below 22khz: Nature's singals and strange emission at very low frequency" – loka anu mengkhususkan diri dina sinyal frekuensi lemah.
- Jacobsen, Trond, "ZEVS, the Russian 82 Hz ELF transmitter: A Extrem Low Frequency transmission-system, using the real longwaves" ALFLAB, Halden, Norwegia.
- Non-ionizing Radiation, Part 1: Static and Extremely Low-frequency (ELF) Electric and Magnetic Fields (2002) ku IARC.
- A summary of the previous report ku Greenfacts.
- NASA live streaming ELF -> VLF Receiver


text:
Al Fil
Surah Al-fil nyaéta surat ka-105 dina Al Qur'an sarta diwangun ku 5 ayat. Surat ieu kagolongkeun kana surat makkiyah. Ngaran Al Fiil sorangan hartina Gajah anu dicokot ti ayat kahiji tina ieu surat. Jejer surat ieu téh nyaéta carita gagalna usaha ngancurkeun Ka'bah ku Abrahah (raja Yaman) jeung 60.000 soldaduna kaasup di antarana 13 gajah (atawa 9 dina vérsi séjén). Waktu lumangsungna kajadian ieu ogé dicatet dina sajarah Islam minangka Taun Gajah.
Eusi jeung Tarjamah[édit | édit sumber]
Tumbu kaluar[édit | édit sumber]
- Tafsir Ibn Kathir
- Maudoodi
- The text
- Al-Fil at Altafsir.com
Rujukan[édit | édit sumber]
- Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
- Al Quran dan Terjemahnya, Departemen agama, C.V. Toha Putra, Semarang, 1971